**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**



9 Οκτωβρίου 2024

Αρ. Πρωτ.: 23278/24/ΤΠΔΜΒ

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΜΗΜΑΤΟΣ ΠΟΛΙΤΙΣΜΟΥ ΚΑΙ ΔΗΜΙΟΥΡΓΙΚΩΝ ΜΕΣΩΝ ΚΑΙ ΒΙΟΜΗΧΑΝΙΩΝ**

 **ΠΑΝΕΠΙΣΤΗΜΙΟΥ ΘΕΣΣΑΛΙΑΣ**

**ΓΙΑ ΥΠΟΒΟΛΗ ΑΙΤΗΣΕΩΝ ΑΠΟ ΝΕΟΥΣ ΕΠΙΣΤΗΜΟΝΕΣ
ΚΑΤΟΧΟΥΣ ΔΙΔΑΚΤΟΡΙΚΟΥ ΔΙΠΛΩΜΑΤΟΣ ΣΤΟ ΠΛΑΙΣΙΟ ΥΛΟΠΟΙΗΣΗΣ ΤΗΣ ΠΡΑΞΗΣ
«ΑΠΟΚΤΗΣΗ ΑΚΑΔΗΜΑΪΚΗΣ ΔΙΔΑΚΤΙΚΗΣ ΕΜΠΕΙΡΙΑΣ ΣΕ ΝΕΟΥΣ ΕΠΙΣΤΗΜΟΝΕΣ ΚΑΤΟΧΟΥΣ ΔΙΔΑΚΤΟΡΙΚΟΥ ΣΤΟ ΠΑΝΕΠΙΣΤΗΜΙΟ ΘΕΣΣΑΛΙΑΣ»
ΣΤΟ ΑΚΑΔΗΜΑΪΚΟ ΕΤΟΣ 2024-2025**

Το Τμήμα Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας, μέσω του Ειδικού Λογαριασμού Κονδυλίων Έρευνας, στο πλαίσιο υλοποίησης της ενταγμένης στο Επιχειρησιακό Πρόγραμμα «Ανθρώπινο Δυναμικό και Κοινωνική Συνοχή 2021-2027» (αρ. πρωτ. Πρόσκλησης 108523/24.07.2024, κωδ. ΕΚΠ30) Πράξης με τίτλο «Απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού στο Πανεπιστήμιο Θεσσαλίας για το ακ. έτος 2024-2025» (κωδικός MIS:6017342), που συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ)) και από Εθνικούς Πόρους, με δικαιούχο τον Ειδικό Λογαριασμό Κονδυλίων Έρευνας του Πανεπιστημίου Θεσσαλίας,

λαμβάνοντας υπόψη:

1. Τις διατάξεις του αρ. 103 του Συντάγματος της Ελλάδας
2. Τις διατάξεις του ν. 4957/2022 (ΦΕΚ 141/Α/21.07.2022) «Νέοι ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως ισχύει.
3. Τις διατάξεις του ν. 5094/2024 (ΦΕΚ 39/Α/13-3-2024) «Ενίσχυση του Δημόσιου Πανεπιστημίου πλαίσιο λειτουργίας μη κερδοσκοπικών παραρτημάτων ξένων Πανεπιστημίων και άλλες διατάξεις».
4. Τις διατάξεις του ν. 4386/2016 «Ρυθμίσεις για την έρευνα και άλλες διατάξεις», όπως ισχύει.
5. Τις διατάξεις του Ν. 4914/2022 (ΦΕΚ 61/Α/21-3-2022) για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2021-2027, όπως ισχύει.
6. Την υπ’ αρ. 114947/29-11-2022 (ΦΕΚ 6132/Β/01-12-2022) Υπουργική Απόφαση «Εθνικοί Κανόνες Επιλεξιμότητας των δαπανών των πράξεων των Προγραμμάτων 2021-2027» (ν. 4914/2022 (Α’ 61) άρθρο 63, παρ. 20),
7. Τον Οδηγό χρηματοδότησης και Διαχείρισης του Ειδικού Λογαριασμού Κονδυλίων Έρευνας (Ε.Λ.Κ.Ε.) του Πανεπιστημίου Θεσσαλίας.
8. Την με αρ. πρωτ. 108523/24.07.2024 και κωδ. ΕΚΠ 30 (ΑΔΑ: 9ΜΔ1Η-0Κ4), πρόσκληση με τίτλο «Δράσεις διά βίου μάθησης στην Ανώτατη Εκπαίδευση (απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού)» για την υποβολή προτάσεων στο Πρόγραμμα «Ανθρώπινο Δυναμικό και Κοινωνική Συνοχή» 2021-2027, το οποίο συγχρηματοδοτείται από το Ευρωπαϊκό Κοινωνικό Ταμείο.
9. Την από 31/07.10.2024 (ΑΔΑ: Ψ7ΩΙ469Β7Ξ-3Ψ5) απόφασης συνεδρίασης της Επιτροπής Ερευνών του Ειδικού Λογαριασμού Κονδυλίων Έρευνας του Πανεπιστημίου Θεσσαλίας περί αποδοχής και έγκρισης της Πρόσκλησης Εκδήλωσης  Ενδιαφέροντος και των κριτηρίων αξιολόγησης και της μοριοδότησης αυτών.
10. Την C 262/01/19.07.2016 Ανακοίνωση της Επιτροπής σχετικά με την έννοια της κρατικής ενίσχυσης, όπως αναφέρεται στο άρθρο 107 παράγραφος 1 της Συνθήκης για τη λειτουργία της Ευρωπαϊκής Ένωσης
11. Τον υπ’ αριθμ. 2023/2831/13.12.2023 Κανονισμό (ΕΕ) της Επιτροπής σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας οι οποίες χορηγούνται σε επιχειρήσεις που παρέχουν υπηρεσίες γενικού οικονομικού συμφέροντος.
12. Την με αρ. πρωτ. 115150/ΕΥΚΕ4023/02-11-2016 Εγκύκλιο της ΕΥΚΕ με θέμα: «*Οδηγίες αναφορικά με την αξιολόγηση πλήρωσης του κριτηρίου συμβατότητας των πράξεων με τους κανόνες των Κρατικών Ενισχύσεων*». ¬
13. Την με αρ. πρωτ. 99801/ΕΥΚΕ-ΧΕ1162/27-10-2023 Εγκύκλιο της ΕΥΚΕ-ΧΕ με θέμα «*Οδηγίες προς φορείς που εμπλέκονται στη διαχείριση συγχρηματοδοτούμενων δράσεων κατά την προγραμματική περίοδο 2021-2027 αναφορικά με ζητήματα κρατικών ενισχύσεων*».
14. Το πλαίσιο υλοποίησης της Πράξης «Απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού στο Πανεπιστήμιο Θεσσαλίας για το ακ. έτος 2024-2025», με κωδικό ΟΠΣ (MIS) 6017342, που εκτελείται στο πλαίσιο του Επιχειρησιακού Προγράμματος «Ανθρώπινο Δυναμικό & Κοινωνική Συνοχή» (Κωδικός Πρόσκλησης ΕΚΠ30), και συγχρηματοδοτείται από την Ευρωπαϊκή Ένωση (Ευρωπαϊκό Κοινωνικό Ταμείο (ΕΚΤ) και από Εθνικούς Πόρους, με Ιδρυματικά Υπεύθυνο τον Καθηγητή κ. Γ.Χ. Φθενάκη

**προσκαλεί**

Νέες και Νέους Επιστήμονες κατόχους Διδακτορικού Διπλώματος να εκδηλώσουν ενδιαφέρον για την παροχή διδακτικού έργου ως εντεταλμένοι διδάσκοντες στο Τμήμα Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας κατά το χειμερινό εξάμηνο του ακαδημαϊκού έτους 2024-2025, σύμφωνα με το συνημμένο στην παρούσα Παράρτημα επιλέξιμων θέσεων, όπως αυτά έχουν εγκριθεί με τη με αριθμ. 312/04.10.2024 απόφαση της Συγκλήτου του Πανεπιστημίου Θεσσαλίας σχετικά με την κατανομή των θέσεων στα Τμήματα αυτά.

Οι ενδιαφερόμενες/νοι καλούνται να υποβάλουν αίτηση υποψηφιότητας για τις θέσεις εντεταλμένων διδασκόντων που προκηρύσσονται ανά γνωστικό αντικείμενο, προκειμένου να διδάξουν το μάθημα / τα μαθήματα πρώτου κύκλου σπουδών του Τμήματος Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας, που αντιστοιχούν σε ένα από τα εν λόγω γνωστικά αντικείμενα, όπως αυτά παρουσιάζονται αναλυτικά στον συνημμένο πίνακα, λαμβάνοντας υπόψη τους παρακάτω όρους.

1. **Δικαίωμα Υποβολής Υποψηφιότητας** έχει κάθε φυσικό πρόσωπο από την ημεδαπή ή την αλλοδαπή το οποίο εκπληρώνει τις παρακάτω προϋποθέσεις.

- Είναι κάτοχος διδακτορικού διπλώματος, έχει λάβει τον διδακτορικό του τίτλο μετά την 1.1.2014 και η διδακτορική διατριβή του έχει κατατεθεί στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15. Ως ημερομηνία λήψης του διδακτορικού λογίζεται εκείνη κατά την οποία υποστηρίχθηκε επιτυχώς η διδακτορική διατριβή.

- Διαθέτει σωρευτική άσκηση αυτοδύναμου διδακτικού έργου σε ΑΕΙ που δεν υπερβαίνει τα πέντε (5) ακαδημαϊκά εξάμηνα.

- Δεν κατέχει θέση ομότιμου καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής.

- Δεν κατέχει θέση μέλους ΔΕΠ, Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού Εργαστηριακού Προσωπικού (ΕΤΕΠ) των ΑΕΙ ή Συνεργαζόμενου Εκπαιδευτικού Προσωπικού (ΣΕΠ) του ΕΑΠ.

- Δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του ν. 4310/2014 (Α’ 258) και λοιπών ερευνητικών οργανισμών.

- Δεν είναι συνταξιούχος του ιδιωτικού ή ευρύτερου δημόσιου τομέα.

- Δεν κατέχει θέση υπαλλήλου με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014,

- Δεν έχει υπερβεί το εξηκοστό έβδομο (67ο) έτος της ηλικίας.

2. Οι υποψήφιοι που θα επιλεχθούν θα απασχοληθούν στο Τμήμα Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας με ανάθεση σύμβασης μίσθωσης έργου ως Εντεταλμένοι Διδάσκοντες σύμφωνα με τις διατάξεις των άρθρων 30, 64, 65 παρ. 2, 155 παρ. 2 & 3 και 173 του Ν. 4957/2022 (Φ.Ε.Κ. Α΄141/21.07.2022). Το **αντικείμενο της σύμβασης** που θα υπογραφεί μεταξύ του ΕΛΚΕ Παν. Θεσσαλίας και της/του ωφελούμενης/νου, θα αφορά αποκλειστικά στο διδακτικό έργο που θα τής/τού ανατεθεί σύμφωνα με το αρ. 64 α, β, γ και στ 2ο εδάφιο του Ν.4957/2022, όπως θα καθορίζεται στην απόφαση της Συνέλευσης του Τμήματος για το σύνολο των μαθημάτων που αντιστοιχούν στο γνωστικό αντικείμενο της θέσης, για την οποία θα επιλεγεί για διδασκαλία κατά το χειμερινό εξάμηνο του ακαδημαϊκού έτους 2024-25. Το διδακτικό έργο παρέχεται με φυσική παρουσία, εκτός αν συντρέχουν λόγοι ανωτέρας βίας. Δεν είναι δυνατός ο επιμερισμός μιας θέσης σε περισσότερους ωφελούμενους.

3. **Παραδοτέο** είναι η ολοκλήρωση της διδασκαλίας μαθημάτων χειμερινού εξαμήνου ακαδημαϊκού έτους 2024-25, συμπεριλαμβανομένων και των επαναληπτικών εξετάσεων του εξαμήνου (εξεταστική περίοδος Σεπτεμβρίου 2025), μέσω της υλοποίησης των συμβάσεων των ωφελουμένων, η οποία θα πιστοποιείται από τις βεβαιώσεις των Προέδρων των Τμημάτων.

4. Οι **ημερομηνίες έναρξης και λήξης του φυσικού αντικειμένου** θα συμπίπτουν με την έναρξη και λήξη του χειμερινού εξαμήνου του ακαδημαϊκού έτους 2024-25, όπως καθορίζεται από το ακαδημαϊκό ημερολόγιο του ΑΕΙ. Ως έναρξη απασχόλησης θα θεωρείται η έναρξη των μαθημάτων του εξαμήνου ή η ημερομηνία υπογραφής σύμβασης (όποια είναι μεταγενέστερη) και ως λήξη απασχόλησης θα θεωρείται η λήξη των εξετάσεων του χειμερινού εξαμήνου. Σημειώνεται ότι η διεξαγωγή εξετάσεων και η τελική βαθμολόγηση των φοιτητών κατά την εξεταστική περίοδο του Σεπτεμβρίου 2025 περιλαμβάνεται στις υποχρεώσεις και ευθύνες της/του ωφελούμενης/νου ανεξαρτήτως της διάρκειας ή της μορφής της σύμβασης.

Κάθε θέση αντιστοιχεί, σύμφωνα με το θεσμικό πλαίσιο του Ν. 4957/2022, όπως ισχύει, ειδικότερα του άρθρου 155, σε συγκεκριμένο γνωστικό αντικείμενο και περιλαμβάνει μαθήματα συναφούς γνωστικού αντικειμένου με αυτό της θέσης, ενταγμένα στο εγκεκριμένο πρόγραμμα σπουδών του χειμερινού εξαμήνου 2024-25 του Τμήματος. Τα μαθήματα κάθε θέσης αθροιστικά αντιστοιχούν σε διδακτικό έργο τουλάχιστον 6 διδακτικών ωρών ανά εβδομάδα σύμφωνα με το πρόγραμμα σπουδών (θέσεις πλήρους απασχόλησης). Σε περίπτωση αυξημένων διδακτικών αναγκών του Τμήματος, μπορεί να συμπεριληφθούν μαθήματα με άθροισμα διδακτικού έργου μεγαλύτερο των 6 ωρών ανά εβδομάδα. Σημειώνεται ότι, στην περίπτωση αυτή, η αμοιβή της/του ωφελούμενης/νου – εντεταλμένης/νου διδάσκουσας/σκοντα, που θα επιλεγεί για τη συγκεκριμένη θέση, δεν μπορεί να προσαυξηθεί. Συγκεκριμένες θέσεις, τα μαθήματα των οποίων αθροιστικά αντιστοιχούν σε διδακτικό έργο μικρότερο των έξι (6) ωρών εβδομαδιαίως, σύμφωνα με το πρόγραμμα σπουδών, χαρακτηρίζονται ως μερικής απασχόλησης.

5. **Το ύψος των μηνιαίων αποδοχών** των ωφελούμενων καθορίζεται από την παρ. 5 του άρθρου 173 του Ν. 4957/2022 για τις μηνιαίες αποδοχές των εντεταλμένων διδασκόντων στο ογδόντα τοις εκατό (80%) του βασικού μισθού του Μ.Κ.1 της βαθμίδας του Επίκουρου Καθηγητή των μελών Δ.Ε.Π. των ΑΕΙ, καθώς και στο ογδόντα τοις εκατό (80%) του ειδικού επιδόματος διδασκαλίας και έρευνας της βαθμίδας του Επίκουρου Καθηγητή, για πλήρη απασχόληση, σύμφωνα με το θεσμικό πλαίσιο ν. 5045/2023 όπως ισχύει. Σε περίπτωση επιλογής τους με καθεστώς μερικής απασχόλησης εφαρμόζεται η παρ. 7 του άρθρου 153 του ν. 4472/2017 (Α’ 74).

**Ειδικότεροι όροι:**

1. Ως προς το θέμα της προγενέστερης αυτοδύναμης διδασκαλίας ενός υποψηφίου ωφελούμενου σημειώνονται τα εξής:
	* Σε επίπεδο αίτησης υποψηφιότητας, ο δυνητικά ωφελούμενος θα πρέπει να υποβάλει Υπεύθυνη Δήλωση του Ν. 1599/1986, όπου θα αναφέρεται η συνολική διάρκεια της αυτοδύναμης διδασκαλίας του σε φορείς τριτοβάθμιας εκπαίδευσης, μετά την απόκτηση του διδακτορικού διπλώματος.
	* Η ΕΥΔ ΠΑΔΚΣ δύναται να προχωρήσει σε διασταύρωση της προγενέστερης διδακτικής εμπειρίας αξιοποιώντας κάθε πρόσφορο μέσο (όπως ενδεικτικά, αλλά όχι περιοριστικά: απογραφικά δελτία των πράξεων των προσκλήσεων του ΕΣΠΑ των ΠΠ 2014-2020 & 2021-2027 και πλατφόρμα καταγραφής αυτοδύναμου διδακτικού έργου σε ΑΕΙ που θα αναπτυχθεί από το Υπουργείο Παιδείας, Θρησκευμάτων και Αθλητισμού).
2. Επιτρέπεται η σύναψη σύμβασης μεταξύ εκάστης/του ωφελούμενης/νου και ενός μόνον ΑΕΙ ανά ακαδημαϊκό εξάμηνο. Οι ωφελούμενες/νοι της Πρόσκλησης δεν μπορούν να έχουν παράλληλα άλλη ενεργή σύμβαση ως εντεταλμένες/νοι διδάσκουσες/σκοντες, από οποιαδήποτε πηγή χρηματοδότησης (όπως αυτές προσδιορίζονται στην παρ. 6 του αρ. 173 του Ν. 4957/2022). Προς απόδειξη των ανωτέρω, πρέπει κατά την υπογραφή της Σύμβασης με κάθε εντεταλμένη/νη διδάσκουσα/σκοντα, να υποβάλλεται εκ μέρους της/του συμβαλλόμενης/νου Υπεύθυνη Δήλωση στην οποία θα δεσμεύεται ότι θα υπογράψει σύμβαση με ένα μόνον ΑΕΙ ανά ακαδημαϊκό εξάμηνο. Επιπλέον προς διασφάλιση των ανωτέρω, το Tμήμα Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας μέσω του ΕΛΚΕ του Πανεπιστημίου, πριν από την υπογραφή των συμβάσεων, υποχρεούται να αποστείλει στην μονάδα Β3.2 της ΕΥΔ ΠΑΔΚΣ τα ΑΦΜ των ωφελουμένων για την αντίστοιχη διασταύρωση
3. Οι άνδρες ενδιαφερόμενοι πρέπει να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές ή να έχουν λάβει αναβολή για όλο το χρονικό διάστημα της διάρκειας του έργου.
4. Ως προς το ζήτημα της επιλεξιμότητας επισημαίνονται τα παρακάτω.

Προκειμένου να επιβεβαιωθεί η συμβατότητα του έργου με το δίκαιο του ανταγωνισμού, η χρηματοδότηση του έργου δεν πρέπει να καθιστά πιθανή τη νόθευση του ανταγωνισμού ή να έχει επιπτώσεις στις συναλλαγές. Αυτό δύναται να επιτευχθεί μέσω της διασφάλισης ότι η χρηματοδότηση δεν μπορεί να χρησιμοποιηθεί για διεπιδότηση ή για έμμεση επιδότηση άλλων οικονομικών δραστηριοτήτων. Στο πλαίσιο αυτό, στοιχεία κρατικής ενίσχυσης θα εξετάζονται σύμφωνα με τα οριζόμενα στο θεσμικό πλαίσιο των κρατικών ενισχύσεων (*de minimis*). Στις περιπτώσεις αυτές είναιαπαραίτητο να περιέχεται στο φάκελο του έργου Υπεύθυνη Δήλωση σχετικά με τη σώρευση ενισχύσεων ήσσονος σημασίας, καθώς επίσης και να ελέγχεται το σύνολο των προϋποθέσεων επιλεξιμότητας του Κανονισμού.

Με βάση τα παραπάνω, σημειώνεται ότι για τις/τους κατόχους διδακτορικού διπλώματος, που ήδη ασκούν οποιαδήποτε οικονομική δραστηριότητα (π.χ., ελεύθεροι επαγγελματίες διαφόρων ειδικοτήτων, ατομικοί επιχειρηματίες κ.λπ.) ή που λόγω της παρούσας πρόσκλησης θα προβούν σε έναρξη οικονομικής δραστηριότητας, δεδομένου ότι αποτελούν επιχειρήσεις, τίθενται θέματα κρατικών ενισχύσεων. Στην περίπτωση αυτή, η σχετική ενίσχυση μπορεί να καταστεί ως συμβατή στο πλαίσιο του Κανονισμού (ΕΕ) 2023/2831 της Επιτροπής, της 13ης Δεκεμβρίου 2023 σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας, **εφόσον παρασχεθεί δήλωση συμμόρφωσης με τον κανόνα *de minimis***.

***Δικαιολογητικά Υποβολής Αίτησης Εκδήλωσης Ενδιαφέροντος***

Οι ενδιαφερόμενες/νοι για την παρούσα πρόσκληση, καλούνται να υποβάλλουν **ηλεκτρονικά φάκελο υποψηφιότητας που θα υποβληθεί στο e-mail της Γραμματείας του Τμήματος Πολιτισμού και Δημιουργικών Μέσων και Βιομηχανιών (g-cult@uth.gr), με κοινοποίηση στην ηλεκτρονική διεύθυνση** rc.gr.project@uth.gr**)**, υποβάλλοντας τα παρακάτω δικαιολογητικά.

1. **Αίτηση υποψηφιότητας**, στην οποία να αναγράφεται η θέση για την οποία υποβάλλεται αυτή.

Οι αιτήσεις υποβολής υποψηφιότητας πρέπει να είναι νομίμως υπογεγραμμένες με φυσική ή ηλεκτρονική-ψηφιακή υπογραφή (μέσω του gov.gr ή άλλη νομίμως χορηγηθείσα ψηφιακή υπογραφή). Αιτήσεις που δεν πληρούν τα παραπάνω δεν θα εξετάζονται.

2. **Διδακτορικό Τίτλο Σπουδών** με ημερομηνία επιτυχούς υποστήριξης μετά την 01.01.2014 από Ίδρυμα της ημεδαπής ή της αλλοδαπής με βάση διδακτορική διατριβή, η οποία θα πρέπει να έχει συνάφεια με το γνωστικό αντικείμενο της θέσης. Οι υποψήφιες/φιοι υποχρεούνται να δηλώσουν πως έχουν καταθέσει τη διδακτορική διατριβή τους στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15. Το Εθνικό Αρχείο Διδακτορικών Διατριβών (ΕΑΔΔ) συγκροτείται, τηρείται και διατίθεται διά νόμου (Ν. 1566/1985) από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ) ([www.ekt.gr](http://www.ekt.gr)).

Οι υποψήφιες/φιοι, που είναι κάτοχοι πτυχίων ή μεταπτυχιακών τίτλων σπουδών ή διδακτορικών διπλωμάτων Ιδρυμάτων Ανώτατης Εκπαίδευσης της αλλοδαπής, εφόσον έχουν, κατά τον χρόνο υποβολής των απαιτούμενων δικαιολογητικών, οφείλουν να συμπεριλάβουν στον φάκελο υποψηφιότητάς τους τις βεβαιώσεις ισοτιμίας και αντιστοιχίας. Σε περίπτωση που δεν διαθέτουν τις ως άνω βεβαιώσεις, η επιτροπή αξιολόγησης, κατά τον έλεγχο των δικαιολογητικών, θα ελέγχει εάν το ίδρυμα της αλλοδαπής ή/και ο τύπος του απονεμόμενου τίτλου συμπεριλαμβάνονται στα Μητρώα που τηρεί ο ΔΟΑΤΑΠ (https://www.doatap.gr/anagnorish/ethniko-mitroo-anagnorismenon-idrymaton-anotatis-ekpaidefsis-tis-allodapis/, https://www.doatap.gr/anagnorish/ethniko-mitroo-typon-titlon-spoudon-anagnorismenon-idrymaton/) σύμφωνα με το άρθρο 304 παρ. 4 του ν. 4957/2022 (Α΄55). Εφόσον, το Πανεπιστήμιο χορήγησης του τίτλου τους περιλαμβάνεται στα ως άνω Μητρώα του ΔΟΑΤΑΠ, οι υποβληθέντες τίτλοι σπουδών θα γίνονται δεκτοί από την Επιτροπή Αξιολόγησης.

Οι τίτλοι σπουδών που έχουν αποκτηθεί στην αλλοδαπή θα πρέπει: α) να φέρουν την Σφραγίδα της Χάγης (θεώρηση Apostille) και β) να προσκομίζονται σε επίσημη μετάφραση στην ελληνική γλώσσα. Επιπλέον, οι υποψήφιες/φιοι, που είναι κάτοχοι τίτλων σπουδών που έχουν απονεμηθεί από αλλοδαπά ιδρύματα τα οποία λειτουργούν με συμφωνία δικαιόχρησης με ιδιωτικούς φορείς στην Ελλάδα, οφείλουν να προσκομίζουν, στον ηλεκτρονικό φάκελο υποψηφιότητάς τους, και Βεβαίωση Τόπου Σπουδών, σύμφωνα με το άρθρο 304 παρ. 4 του ν. 4957/2022 (Α’ 55). Εάν ως τόπος σπουδών ή μέρους αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο ΑΕΙ.

3. **Βεβαίωση** του οικείου Τμήματος απονομής του Διδακτορικού, από την οποία να προκύπτει η ημερομηνία επιτυχούς υποστήριξης (μετά την 01.01.2014). Επισημαίνεται ότι η ημερομηνία επιτυχούς υποστήριξης δεν αφορά στην ημερομηνία ορκωμοσίας / αναγόρευσης, οπότε η παρούσα βεβαίωση είναι απαραίτητο τυπικό δικαιολογητικό, διαφορετικό του τίτλου σπουδών ως άνω (δικαιολογητικό με αρ. 2).

4. **Βιογραφικό Σημείωμα**, στο οποίο να αποτυπώνονται κατ’ ελάχιστον τα παρακάτω.

- Εκπαίδευση και κατάρτιση.

- Μεταδιδακτορική έρευνα μετά τη λήψη του διδακτορικού διπλώματος, η οποία πρέπει να αποδεικνύεται με κάθε πρόσφορο έγγραφο, όπως, π.χ., βεβαιώσεις απασχόλησης / προϋπηρεσίας από τον φορέα απασχόλησης από την οποία προκύπτει με σαφήνεια το είδος εργασίας που παρασχέθηκε και η χρονική διάρκεια της παροχής ή/και με την προσκόμιση βεβαίωσης του οικείου ασφαλιστικού φορέα από την οποία προκύπτει η χρονική διάρκεια ασφάλισης (βεβαίωση, εκτύπωση ενσήμων κ.λπ.). Η διδακτική εμπειρία/απασχόληση δεν θεωρείται μεταδιδακτορική έρευνα.

- Πλήρης κατάλογος και περιεχόμενο δημοσιεύσεων σε περιοδικά και συνέδρια, καθώς και μονογραφίες, συγγραφή βιβλίων κ.λπ., portfolio εργασιών και μελετών, που έχουν συνάφεια με το γνωστικό αντικείμενο της θέσης (ιδανικά να παρατίθεται σύνδεσμος κάθε δημοσίευσης, ώστε να δίνεται η δυνατότητα άμεσης πρόσβασης).

- Τεκμηρίωση συνάφειας των ακαδημαϊκών σπουδών, της διδακτορικής διατριβής ή/και του δημοσιευμένου έργου με το γνωστικό αντικείμενο της θέσης και των μαθημάτων που αντιστοιχούν σε αυτή.

5. **Πρόταση Σχεδιαγράμματος Διδασκαλίας** **Μαθήματος** για κάθε μάθημα του γνωστικού αντικειμένου για το οποία υποβάλλεται υποψηφιότητα. Ενδεικτικά, αλλά όχι περιοριστικά, το Σχεδιάγραμμα Διδασκαλίας να περιλαμβάνει: ανάλυση του περιεχομένου του μαθήματος και μαθησιακοί στόχοι, αναλυτικός χρονικός προγραμματισμός του μαθήματος σε εβδομαδιαία βάση, οργάνωση του μαθήματος (κατά περίπτωση, π.χ. διδασκαλία θεωρίας/ασκήσεων, προαιρετικά θέματα, εργαστηριακές ασκήσεις, κ.λπ.).

6. **Υπεύθυνη Δήλωση του Ν.1599/1986** (κατάλληλα υπογεγραμμένη με ψηφιακή υπογραφή μέσω gov.gr, σύμφωνα με το Υπόδειγμα Υπεύθυνης Δήλωσης (2) βάσει του σχετικού παραρτήματος, όπως επισυνάπτεται ως υπόδειγμα στην παρούσα πρόσκληση, στην οποία να δηλώνονται τα παρακάτω.

i. Τα στοιχεία του βιογραφικού σημειώματος είναι αληθή,

ii. Η/Ο υποψήφια/φιος:

• έλαβε γνώση των όρων της παρούσας πρόσκλησης εκδήλωσης ενδιαφέροντος και τους αποδέχεται όλους ανεπιφύλακτα,

• έχει λάβει τον διδακτορικό τίτλο (ημερομηνία επιτυχούς υποστήριξης) μετά την 1.1.2014 και έχει καταθέσει τη διδακτορική διατριβή στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15,

• διαθέτει σωρευτική αυτοδύναμη διδασκαλία, μετά την απόκτηση του διδακτορικού διπλώματος, σε ΑΕΙ που δεν υπερβαίνει τα πέντε (5) ακαδημαϊκά εξάμηνα,

• δεν κατέχει θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής,

• δεν κατέχει θέση μέλους ΔΕΠ, Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού Εργαστηριακού Προσωπικού (ΕΤΕΠ) των ΑΕΙ ή Συνεργαζόμενου Εκπαιδευτικού Προσωπικού (ΣΕΠ) του ΕΑΠ,

• δεν κατέχει θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών,

• δεν είναι συνταξιούχος του ιδιωτικού ή ευρύτερου δημόσιου τομέα,

• δεν είναι υπάλληλος με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014, και

• δεν έχει υπερβεί το εξηκοστό έβδομο (67ο) έτος της ηλικίας.

7. **Υπεύθυνη δήλωση του Ν. 1599/1986** (κατάλληλα υπογεγραμμένη με ψηφιακή υπογραφή μέσω gov.gr, σύμφωνα με το Υπόδειγμα Υπεύθυνης Δήλωσης (3),στην οποία να δηλώνεται (αποκλειστικά για άρρενες υποψηφίους): η εκπλήρωση των στρατιωτικών υποχρεώσεων ή η νόμιμη απαλλαγή ή η λήψη αναβολής ισχύουσας για όλον τον χρόνο διάρκειας του έργου (χειμερινό εξάμηνο και έως τη λήξη της επαναληπτικής εξεταστικής περιόδου του ακαδημαϊκού έτους 2024-2025).

8. **Υπεύθυνη δήλωση** **του Ν. 1599/1986** (κατάλληλα υπογεγραμμένη με ψηφιακή υπογραφή μέσω gov.gr, σύμφωνα με το Υπόδειγμα Υπεύθυνης Δήλωσης (4) σχετικά με τη σώρευση των ενισχύσεων ήσσονος σημασίας, σε περίπτωση που απαιτείται σύμφωνα με τους ειδικότερους όρους της παρούσας Πρόσκλησης (δήλωση συμμόρφωσης με τον κανόνα *de minimis*).

9. **Πιστοποιητικό ελληνομάθειας** από το Κέντρο Ελληνικής Γλώσσας επιπέδου Γ2 (αντιστοιχεί σε άριστη γνώση) (αποκλειστικά για αλλοδαπούς πολίτες).

Τα παραπάνω δικαιολογητικά υποβάλλονται:

• Εάν πρόκειται για ημεδαπά διοικητικά έγγραφα σε ευκρινή φωτοαντίγραφα των πρωτότυπων εγγράφων ή των ακριβών αντιγράφων τους.

• Εάν πρόκειται για ιδιωτικά έγγραφα σε ευκρινή φωτοαντίγραφα από αντίγραφα αυτών, τα οποία έχουν επικυρωθεί από δικηγόρο, ή ευκρινή φωτοαντίγραφα των πρωτότυπων ιδιωτικών εγγράφων, τα οποία φέρουν θεώρηση από αρμόδια διοικητική αρχή.

• Εάν πρόκειται για έγγραφα της αλλοδαπής, με επίσημη μετάφραση αυτών σε ευκρινή φωτοαντίγραφα από αντίγραφα αυτών που έχουν επικυρωθεί από δικηγόρο.

**Τα δικαιολογητικά 1, 2, 3, 4, 5 και 6 είναι απαιτούμενα και απαραίτητα και η μη προσκόμισή τους συνιστά λόγο αποκλεισμού. Ως προς το δικαιολογητικό 2, σημειώνεται ότι είναι απαιτούμενη η διαδικασία αναγνώρισης του τίτλου σπουδών, μόνον εφόσον αυτός έχει αποκτηθεί στην αλλοδαπή. Το δικαιολογητικό 7 είναι απαιτούμενο και απαραίτητο δικαιολογητικό μόνον για άνδρες υποψήφιους. Το δικαιολογητικό 8 είναι απαιτούμενο και απαραίτητο μόνον για υποψήφιες/φιους, που ασκούν οποιαδήποτε οικονομική δραστηριότητα (π.χ., ελεύθεροι επαγγελματίες διαφόρων ειδικοτήτων, ατομικοί επιχειρηματίες κ.λπ.) ή που, λόγω της παρούσας πρόσκλησης, θα προβούν σε έναρξη οικονομικής δραστηριότητας. Το δικαιολογητικό 9 είναι απαιτούμενο μόνον για υποψήφιες/φιους αλλοδαπές/πούς πολίτες. Η μη προσκόμιση των δικαιολογητικών 7, 8 ή 9 στις αντίστοιχα απαραίτητες περιπτώσεις συνιστά λόγο αποκλεισμού.**

**Σε περίπτωση που η αίτηση της/του υποψήφιας/φιου δεν είναι πλήρης ως προς τα παραπάνω απαιτούμενα δικαιολογητικά υποβολής και το περιεχόμενό τους ή δεν πληροί τις προϋποθέσεις υποψηφιότητας (δικαίωμα υποβολής) της πρόσκλησης, η αίτηση θα απορρίπτεται.**

**Τρόπος και Προθεσμία Υποβολής Αιτήσεων Εκδήλωσης Ενδιαφέροντος**

Η υποβολή των αιτήσεων και λοιπών δικαιολογητικών από τα ενδιαφερόμενα άτομα θα γίνεται αποκλειστικά ηλεκτρονικά **στο e-mail της Γραμματείας του Τμήματος Πολιτισμού και Δημιουργικών Μέσων και Βιομηχανιών (g-cult@uth.gr), με κοινοποίηση στην ηλεκτρονική διεύθυνση rc.gr.project@uth.gr** έως την Κυριακή 20 Οκτωβρίου 2024, ώρα 23:59, και θα λαμβάνουν αριθμό πρωτοκόλλου από τη Γραμματεία του Τμήματος Πολιτισμού και Δημιουργικών Μέσων και Βιομηχανιών.

Αντικατάσταση της αίτησης ή διόρθωση αυτής ή συμπλήρωση τυχόν ελλειπόντων δικαιολογητικών επιτρέπεται μόνον μέχρι τη λήξη της προθεσμίας υποβολής των αιτήσεων.

**Ενημέρωση για την επεξεργασία προσωπικών δεδομένων**

Το Πανεπιστήμιο Θεσσαλίας σε συμμόρφωση με τον Γενικό Κανονισμό Προστασίας Προσωπικών Δεδομένων (ΕΕ) 2016/679 του Ευρωπαϊκού Κοινοβουλίου και του Συμβουλίου (ΓΚΠΔ) δεσμεύεται να προστατεύει τα προσωπικά δεδομένα των ενδιαφερομένων. Η επεξεργασία των προσωπικών δεδομένων γίνεται για τους σκοπούς και τις ανάγκες της πράξης «Απόκτηση Ακαδημαϊκής Διδακτικής Εμπειρίας σε Νέους Επιστήμονες Κατόχους Διδακτορικού στο Πανεπιστήμιο Θεσσαλίας». Το Πανεπιστήμιο Θεσσαλίας λαμβάνει όλα τα κατάλληλα τεχνικά και οργανωτικά μέτρα, προκειμένου να διασφαλίσει ότι κάθε επεξεργασία δεδομένων προσωπικού χαρακτήρα είναι σύννομη, θεμιτή και διενεργείται με διαφανή τρόπο σε σχέση με το υποκείμενο των δεδομένων, το οποίο ενημερώνεται, όπου απαιτείται, εγκαίρως για όλα τα σχετικά δικαιώματά του με βάση τον ΓΚΠΔ.

Ειδικότερα, τα προσωπικά δεδομένα επεξεργάζονται από το Πανεπιστήμιο Θεσσαλίας για τις ανάγκες του έργου, με βάση τη διαδικασία που περιγράφεται στην πρόσκληση και αποστέλλονται στον φορέα χρηματοδότησης και συγκεκριμένα στην αρμόδια μονάδα της Ειδικής Υπηρεσίας Διαχείρισης. Η επεξεργασία των προσωπικών δεδομένων περιορίζεται στον απολύτως αναγκαίο βαθμό και αποτρέπεται κάθε περαιτέρω ή ανακριβής επεξεργασία κατά τρόπο ασύμβατο με τους προκαθορισμένους σκοπούς.

Σε περίπτωση που καταστεί αναγκαία η περαιτέρω επεξεργασία των προσωπικών δεδομένων για άλλους σκοπούς, αυτή πραγματοποιείται κατόπιν σχετικής ενημέρωσης και της συνακόλουθης συγκατάθεσης των ενδιαφερομένων. Με βάση την εφαρμοστέα κάθε φορά νομοθεσία, οι ενδιαφερόμενες/νοι έχουν δικαίωμα πρόσβασης, διόρθωσης, διαγραφής, περιορισμού της επεξεργασίας των προσωπικών δεδομένων τους, καθώς και δικαίωμα στη φορητότητά τους. Τα προσωπικά δεδομένα διατηρούνται μόνο για το αναγκαίο για την εξυπηρέτηση του συγκεκριμένου σκοπού χρονικό διάστημα, ενώ η επεξεργασία αυτών γίνεται κατά τρόπο που εγγυάται την προστασία από μη εξουσιοδοτημένη ή παράνομη χρήση, απώλεια ή καταστροφή.

**Οι επιλεγείσες/γέντες ως εντεταλμένες/νοι διδάσκουσες/σκοντες θα έχουν υποχρέωση για συμπλήρωση απογραφικών δελτίων (εισόδου/εξόδου) και τα προσωπικά δεδομένα τους θα επεξεργαστούν περαιτέρω για τους σκοπούς της αξιολόγησης, καθώς και για την κατά τον Νόμο αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις στο σύστημα ΔΙΑΥΓΕΙΑ.**

**Κριτήρια επιλογής – Αποτελέσματα – Ενστάσεις**

Οι υποψήφιες/υποψήφιοι θα αξιολογηθούν σύμφωνα με τα παρακάτω κριτήρια.

|  |  |  |
| --- | --- | --- |
|  | **Κριτήρια Αποκλεισμού** | **Απάντηση** |
| **1** | Λήψη διδακτορικού τίτλου μετά την 01.01.2014(με βεβαίωση για την ημερομηνία επιτυχούς υποστήριξης) | ΝΑΙ / ΟΧΙ |
| **2** | Αναγνώριση διδακτορικού τίτλου, όπως αποτυπώνεται στην παρ. 2 των Δικαιολογητικών Υποβολής Αίτησης Εκδήλωσης Ενδιαφέροντος | ΝΑΙ / ΟΧΙ /ΜΗ ΕΦΑΡΜΟΓΗ |
| **3** | Σωρευτική άσκηση αυτοδύναμου διδακτικού έργου σε Α.Ε.Ι.που δεν υπερβαίνει τα 5 ακαδημαϊκά εξάμηνα  | ΝΑΙ / ΟΧΙ |
| **4** | Υποβολή (α) σχεδιαγράμματος διδασκαλίας για καθένα από τα μαθήματατου γνωστικού αντικειμένου της θέσης και (β) βιογραφικού σημειώματος | ΝΑΙ / ΟΧΙ |
| **5** | Υποβολή πλήρως συμπληρωμένων και υπογεγραμμένων υπεύθυνων δηλώσεων σύμφωνα με τα πρότυπα που επισυνάπτονται | ΝΑΙ / ΟΧΙ |
|  | **Κριτήρια Αξιολόγησης** | **Μονάδες βαθμολόγησης** |
|  | **Α. Αξιολόγηση βιογραφικού σημειώματος υποψήφιας/υποψηφίου, η** **οποία αναλύεται στα ακόλουθα:** (απαιτούμενη ελάχιστη βαθμολογία στο κριτήριο = 1) |
| **Α1** | Βαθμός συνάφειας διδακτορικής διατριβής με το γνωστικό αντικείμενο της θέσης[Σημείωση: Η βαθμολόγηση της συνάφειας να τεκμηριώνεται πλήρως και λεπτομερώς από την Επιτροπή Αξιολόγησης και να εγκρίνεται από τη Συνέλευση του Τμήματος] | 1 - 30 |
| **Α2** | Δημοσιευμένο επιστημονικό έργο **συναφές** με το γνωστικό αντικείμενο της θέσης:• Δημοσιεύσεις σε περιοδικά, άρθρα ή περιλήψεις σε πρακτικά συνεδρίων, βιβλία, μονογραφίες ή κεφάλαια σε συλλογικά έργα, επιμέλεια συλλογικών έργων, μεταφράσεις 1 και (όπου απαιτείται)• portfolio εργασιών και μελετών 2 | 0 - 25 |
| **Α3** | Μεταδιδακτορική έρευνα σε επιστημονικό πεδίο **συναφές** με το γνωστικό αντικείμενο της θέσης[Σημείωση: Αφορά απασχόληση μετά την απόκτηση του διδακτορικού διπλώματος σε Α.Ε.Ι. ή ερευνητικά κέντρα ή ερευνητικούς οργανισμούς / φορείς ή εταιρείες με ερευνητική δραστηριότητα. Η μοριοδότηση αντιστοιχεί σε 2,5 μονάδες κατ’ έτος, με έως δύο (2) έτη κατά μέγιστο. Σε περίπτωση που ο χρόνος απασχόλησης υπολείπεται του έτους, η μοριοδότηση υπολογίζεται αναλογικά. Η ενδεχόμενη διδακτική εμπειρία δεν προσμετράται στη μεταδιδακτορική έρευνα και δεν μοριοδοτείται] | 0 - 5 |
|  | Συνολική βαθμολογία κριτηρίου Α | **1 - 60** |
|  | **Β. Αξιολόγηση υποβληθέντων σχεδιαγραμμάτων διδασκαλίας όλων των μαθημάτων της θέσης,η οποία αναλύεται στα ακόλουθα:** |
| **Β1** | Συνάφεια με την περιγραφή του συνόλου των μαθημάτων της θέσης(ανά γνωστικό αντικείμενο) | 0 – 10 |
| **Β2** | Αξιοποίηση καινοτόμων μεθοδολογιών / θεωριών & βιβλιογραφίας | 0 – 15 |
| **Β3** | Δομή, οργάνωση, κατανομή ύλης | 0 – 15 |
|  | Συνολική βαθμολογία κριτηρίου Β | **0 - 40** |
|  | Συνολική βαθμολογία κριτηρίων Α & Β | **1 - 100** |

**Διευκρινίζεται ότι η μη κάλυψη από κάποιον υποψήφιο των παραπάνω κριτηρίων αποκλεισμού 1 έως και 5, αποτελεί λόγο απόρριψης της υποψηφιότητας αυτής, χωρίς την περαιτέρω αξιολόγησή της.**

1Βαθμολογία Κριτηρίου Α2

|  |  |  |
| --- | --- | --- |
| Α/Α | **Δημοσιεύσεις σε περιοδικά, άρθρα ή περιλήψεις σε πρακτικά συνεδρίων,βιβλία, μονογραφίες ή κεφάλαια σε συλλογικά έργα, επιμέλεια συλλογικών έργων, μεταφράσεις** | ΒΑΘΜΟΛΟΓΙΑ |
| 1α | Δημοσίευση σε περιοδικό (με κρίση) | ως παρακάτω |
|  | Περιοδικά κατηγορίας Q1: 3 | 3 μόρια ανά άρθρο |
|  | Περιοδικά κατηγορίας Q2: 2,5 | 2,5 μόρια ανά άρθρο |
|  | Περιοδικά κατηγορίας Q3: 2 | 2 μόρια ανά άρθρο |
|  | Περιοδικά κατηγορίας Q4: 1,5 | 1,5 μόρια ανά άρθρο |
|  | Λοιπά άρθρα: 1 | 1 μόριο ανά άρθρο |
|  | *Για την κατηγοριοποίηση των περιοδικών, εφαρμόζεται η κατάταξη αυτών στη βάση δεδομένωνScimago JR https://www.scimagojr.com* |
| 1β | Δημοσίευση σε περιοδικό (χωρίς κρίση) | 1 μόριο ανά άρθρο |
| 2α | Πλήρες άρθρο σε πρακτικά συνεδρίου (με κρίση) | ως παρακάτω |
|  | Συνέδρια κατηγορίας Α1-Α2 | 2 μόρια ανά άρθρο |
|  | Συνέδρια κατηγορίας Β1-Β5 | 1,5 μόρια ανά άρθρο |
|  | Συνέδρια κατηγορίας C | 1 μόριο ανά άρθρο |
|  | Λοιπά συνέδρια | 1 μόριο ανά άρθρο |
|  | *Για την κατηγοριοποίηση των συνεδρίων, εφαρμόζεται η κατάταξη αυτών στη βάση δεδομένωνConference Ranks http://www.conferenceranks.com/#data* |
| 2β | Πλήρες άρθρο σε πρακτικά συνεδρίου (χωρίς κρίση) | 1 μόριο ανά άρθρο |
| 3 | Περίληψη σε πρακτικά συνεδρίου | 0,5 μόριο ανά περίληψη |
| 4 | Βιβλίο – Διδακτικό εγχειρίδιο | 2 μόρια ανά βιβλίο ή εγχειρίδιο |
| 5 | Μονογραφία | 2 μόρια ανά μονογραφία |
| 6 | Κεφάλαιο σε συλλογικό τόμο ή λήμμα σε λεξικό / εγκυκλοπαίδεια | 1 μόριο ανά κεφάλαιο ή λήμμα |
| 7 | Επιμέλεια συλλογικού τόμου | 4 μόρια ανά τόμο |
| 8 | Μετάφραση ή επιμέλεια μετάφρασης | 1 μόριο ανά μετάφραση |

Η αξιολόγηση του κριτηρίου «***Επιστημονικές Δημοσιεύσεις σε περιοδικά, βιβλία και κεφάλαια βιβλίων ή τόμων, ανακοινώσεις σε συνέδρια*»** αφορά σε όλα τα Τμήματα του Πανεπιστημίου.

|  |  |  |
| --- | --- | --- |
| Α/Α | **Portfolio εργασιών και μελετών** | ΒΑΘΜΟΛΟΓΙΑ |
| 9α | Μελέτη – Τεχνική Αναφορά | 2 μόρια ανά μελέτη ή τεχνική αναφορά |

Η αξιολόγηση του κριτηρίου «***Portfolio εργασιών και μελετών***» αφορά αποκλειστικά στα Τμήματα Αρχιτεκτόνων Μηχανικών και Μηχανικών Χωροταξίας & Ανάπτυξης.

Μετά την ολοκλήρωση της βαθμολόγησης όλων των υποψηφίων για ένα γνωστικό αντικείμενο με βάση την παραπάνω αξιολογική κλίμακα, προσδιορίζεται ο βαθμός όλων των υποψήφιων στην κλίμακα 0 – 25 μονάδες αναλογικά προς τη συνολική βαθμολόγηση στην παραπάνω αξιολογική κλίμακα.

**Υποψήφιες/φιοι που στο επιμέρους κριτήριο «Βιογραφικό Σημείωμα» δεν θα συγκεντρώσουν βαθμολογία τουλάχιστον ίση με τα αντίστοιχο κατώφλι βαθμολόγησης της μίας (1) μονάδας, όπως σημειώνεται στον παραπάνω πίνακα κριτηρίων αξιολόγησης και βαθμολόγησης, δεν θα γίνονται αποδεκτές/τοί για επιλογή και θα καταγράφονται στον πίνακα των αποκλεισθέντων.**

Η διαδικασία επιλογής ωφελουμένων στο πλαίσιο της παρούσας πρόσκλησης του ΕΣΠΑ πραγματοποιείται υπό το σχετικό θεσμικό πλαίσιο του Υπουργείου Παιδείας, Θρησκευμάτων και Αθλητισμού για τη συγκρότηση (τριμελών) Επιτροπών Αξιολόγησης εντεταλμένων διδασκόντων των ΑΕΙ και της τήρησης του πλαισίου περί μη σύγκρουσης συμφερόντων (Κανονισμός ΕΕ/2018/1046). Ειδικότερα στο άρθρο 61, παρ. 3. «Σύγκρουση συμφερόντων» του Δημοσιονομικού Κανονισμού 1046/2018 του Ευρωπαϊκού Κοινοβουλίου και του Συμβουλίου της 18ης Ιουλίου 2018 «σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης …», ορίζεται ότι σύγκρουση συμφερόντων υφίσταται όταν η αμερόληπτη και αντικειμενική άσκηση των καθηκόντων δημοσιονομικού παράγοντα ή άλλου προσώπου που συμμετέχει στην εκτέλεση του προϋπολογισμού υπονομεύεται από οικογενειακούς ή συναισθηματικούς λόγους ή από πολιτικούς ή εθνικούς δεσμούς, από οικονομικό συμφέρον ή από οποιοδήποτε άλλο άμεσο ή έμμεσο προσωπικό συμφέρον.

Η Επιτροπή Αξιολόγησης έχει την ευθύνη επιλογής των ωφελουμένων και διασφαλίζει την κατά το δυνατόν έγκαιρη ολοκλήρωση της διαδικασίας, καθώς και τον έλεγχο γνησιότητας των υποβαλλόμενων στοιχείων, τίτλων και δημοσιεύσεων. Επισημαίνεται ότι η επιτροπή οφείλει να προβαίνει σε πλήρη και λεπτομερή τεκμηρίωση της βαθμολογίας που θέτει κατά την αξιολόγηση των τιθέμενων κριτηρίων.

Η απόφαση για την ανάθεση της διδασκαλίας λαμβάνεται από την οικεία Συνέλευση του Τμήματος και την Επιτροπή Ερευνών σύμφωνα με τις διατάξεις του άρθρου 173 του Ν. 4957/2022, κατόπιν εισήγησης της τριμελούς Επιτροπής Αξιολόγησης, που θα συγκροτηθεί με απόφαση της Συνέλευσης του Τμήματος, η οποία θα αναρτηθεί στη ΔΙΑΥΓΕΙΑ. Στην Επιτροπή Αξιολόγησης προεδρεύει το αρχαιότερο μέλος αυτής. Η επιτροπή αποτελείται από μέλη Διδακτικού Ερευνητικού Προσωπικού (Δ.Ε.Π.) του Τμήματος με ίδιο ή συναφές γνωστικό αντικείμενο με αυτό της προς πλήρωση θέσης. Τα μέλη της Επιτροπής Αξιολόγησης θα υπογράψουν υπεύθυνη δήλωση περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και περί τήρησης των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Η Επιτροπή Αξιολόγησης συντάσσει **προσωρινό πίνακα των υποψηφίων που αποκλείονται** και **προσωρινό πίνακα κατάταξης των υποψηφίων που αξιολογούνται**. Ο πίνακας των υποψηφίων που αποκλείονται και ο πίνακας κατάταξης με τις μονάδες βαθμολόγησης των υποψηφίων με βάση τα παραπάνω κριτήρια και με αναφορά αποκλειστικά στον αριθμό πρωτοκόλλου της αίτησης κάθε υποψήφιας/φιου εισάγονται, ως εισήγηση, προς έγκριση στη Συνέλευση του Τμήματος. Στη συνέχεια, η απόφαση της Συνέλευσης, διαβιβάζεται προς επικύρωση στην Επιτροπή Ερευνών του ΕΛΚΕ του Πανεπιστημίου Θεσσαλίας.

Η σχετική απόφαση της Επιτροπής Ερευνών θα αναρτηθεί στον ιστότοπο ΔΙΑΥΓΕΙΑ, στην ιστοσελίδα του ΕΛΚΕ, στην ιστοσελίδα του Τμήματος Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας, καθώς και στον ιστοχώρο του Πανεπιστημίου Θεσσαλίας.

Εφόσον δεν υπάρχουν εμπρόθεσμες ενστάσεις, μετά την λήξη της προβλεπόμενης προθεσμίας, ο προσωρινός πίνακας αποτελεσμάτων καθίσταται αυτόματα οριστικός. Η/Ο υποψήφια/φιος με τη μεγαλύτερη βαθμολογία θα είναι εκείνη/νος που θα κληθεί να αναλάβει το έργο.

Οι υποψήφιοι/ες ενημερώνονται με δική τους επιμέλεια για τα αποτελέσματα μέσω του ιστότοπου ΔΙΑΥΓΕΙΑ ή της ιστοσελίδας του ΕΛΚΕ ή της ιστοσελίδας του Τμήματος Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας ή του ιστοχώρου του Πανεπιστημίου Θεσσαλίας, καθώς και στην ηλεκτρονική διαδρομή ανάρτησης της παρούσας πρόσκλησης. Κάθε υποψήφια/φιος έχει το δικαίωμα να υποβάλει **ένσταση** κατά των αποτελεσμάτων της παρούσας πρόσκλησης (απόφαση αποδοχής αποτελεσμάτων) εντός αποκλειστικής προθεσμίας πέντε (5) ημερολογιακών ημερών από την επομένη της ανάρτησης της απόφασης αποδοχής αποτελεσμάτων στον ιστότοπο ΔΙΑΥΓΕΙΑ. Η ένσταση πρέπει να είναι έγγραφη και ψηφιακά υπογεγραμμένη, συνοδευόμενη από φωτοαντίγραφο της ταυτότητας της/του ενιστάμενης/νου και να υποβληθεί αποκλειστικά ηλεκτρονικά **στο e-mail της Γραμματείας του Τμήματος Πολιτισμού και Δημιουργικών Μέσων και Βιομηχανιών (g-cult@uth.gr), με κοινοποίηση στην ηλεκτρονική διεύθυνση rc.gr.project@uth**, υπό τον όρο τήρησης των προβλεπόμενων στον Ν. 2472/97, άρθρο 5 παρ. 2 ε, και στον Ν. 2690/99, άρθρο 5, σύμφωνα με τα ειδικότερα διαλαμβανόμενα στις αρ. 17/02, 56/03 και 40/05 αποφάσεις της Αρχής Προστασίας Δεδομένων Προσωπικού Χαρακτήρα και στο υπό στοιχεία Γ/ΕΞ/4163- 1/06.07.2012 έγγραφό της, ήτοι, όταν συντρέχει στο πρόσωπό τους έννομο συμφέρον της υπεράσπισης των δικαιωμάτων τους ενώπιον των αρμόδιων δικαστηρίων.

Για την αποτελεσματική άσκηση του δικαιώματος υποβολής ένστασης, οι υποψήφιες/φιοι έχουν δικαίωμα πρόσβασης στα στοιχεία του ατομικού φακέλου υποψηφιότητας και στα έγγραφα αξιολόγησης – βαθμολόγησης, των ιδίων καθώς και των λοιπών συνυποψηφίων τους, κατόπιν γραπτής αίτησής τους εντός της προθεσμίας άσκησης ένστασης και υπό τις προϋποθέσεις των άρθρων 5 του Ν. 2690/1999, 42 του Ν.4624/2019 και 6 παρ. 1 στοιχ. στ του ΓΚΠΔ (ΕΕ 2016/679). Η αίτηση υποβάλλεται με τον ίδιο τρόπο που υποβάλλεται και η ένσταση. Λαμβανομένων υπόψη ότι τα στοιχεία του ατομικού φακέλου των υποψηφίων που έχουν υποβληθεί για τη συμμετοχή στην παρούσα Πρόσκληση Εκδήλωσης Ενδιαφέροντος αποτελούν προσωπικά δεδομένα κατά την έννοια του άρθρ. 4 του Γενικού Κανονισμού Προστασίας Δεδομένων 2016/679, η πρόσβαση των λοιπών συνυποψηφίων στα στοιχεία αυτά, είναι δυνατή υπό τους όρους της νομοθεσίας για τα προσωπικά δεδομένα και του άρθρου 5 του Κώδικα Διοικητικής Διαδικασίας, καθώς και σύμφωνα με τις προϋποθέσεις που παγίως δέχεται η Αρχή Προστασίας Δεδομένων Προσωπικού Χαρακτήρα (απόφαση ΑΠΔΠΧ 28/2018). Σε κάθε περίπτωση, οι υποψήφιες/φιοι αποδέχονται με την υποβολή της αίτησής τους ότι τα έγγραφα και δικαιολογητικά που θα υποβάλουν δύνανται να είναι προσβάσιμα από τις/τους συνυποψήφιούς τους, με τις ανωτέρω προϋποθέσεις.

Οι ενστάσεις και οι αιτήσεις για πρόσβαση στα στοιχεία φακέλων άλλων υποψηφίων πρέπει να είναι νομίμως υπογεγραμμένες με ηλεκτρονική-ψηφιακή υπογραφή (μέσω του gov.gr ή άλλη νομίμως χορηγηθείσα ψηφιακή υπογραφή). Ενστάσεις και αιτήσεις, ως ανωτέρω, που δεν πληρούν τα παραπάνω δεν εξετάζονται.

Η εξέταση των ενστάσεων των υποψηφίων γίνεται από τη Συνέλευση του αρμόδιου Τμήματος κατόπιν σχετικής εισήγησης από Τριμελή Επιτροπή Εξέτασης Ενστάσεων. Η επιτροπή αποτελείται από μέλη Διδακτικού Ερευνητικού Προσωπικού (Δ.Ε.Π.) του Τμήματος με ίδιο ή συναφές γνωστικό αντικείμενο με αυτό της προς πλήρωση θέσης. Στην Επιτροπή Ενστάσεων προεδρεύει το αρχαιότερο μέλος αυτής. Τα μέλη της Επιτροπής Ενστάσεων θα υπογράψουν υπεύθυνη δήλωση περί μη σύγκρουσης συμφερόντων σύμφωνα με τις διατάξεις του Ν. 2690/1999 αρ.7 παρ.2, και περί τήρησης των αρχών της αμεροληψίας, εμπιστευτικότητας και ανεξαρτησίας σύμφωνα με το άρθρο 61 παρ.3 του Κανονισμού EU, Euratom No 1046/2018 (Financial Regulations).

Εάν η ένσταση γίνει δεκτή από της Συνέλευση του Τμήματος, απαιτείται να επιληφθεί εκ νέου η Επιτροπή Αξιολόγησης (ενδεικτικά: με σχετική αναβαθμολόγηση), οπότε η απόφαση της Συνέλευσης διαβιβάζεται σε αυτήν. Η επιτροπή, μετά από νέα αξιολόγηση, συντάσσει νέο πίνακα των υποψηφίων που αποκλείονται και νέο πίνακα κατάταξης των υποψηφίων που αξιολογούνται.

Εν συνεχεία, οι νέοι πίνακες εισάγονται, ως εισήγηση, προς έγκριση στη Συνέλευση του Τμήματος. Στη συνέχεια, η απόφαση της Συνέλευσης, διαβιβάζεται προς επικύρωση στην Επιτροπή Ερευνών του ΕΛΚΕ του Πανεπιστημίου Θεσσαλίας.

Οι αποφάσεις της Επιτροπής Ερευνών του ΕΛΚΕ για την έγκριση των οριστικών αποτελεσμάτων αξιολόγησης (μετά την εξέταση των ενστάσεων από την αρμόδια Επιτροπή Ενστάσεων) με πίνακες που φέρουν τις μονάδες βαθμολόγησης των υποψηφίων στα παραπάνω κριτήρια και με αναφορά στον αριθμό πρωτοκόλλου της αίτησης τους, και η αντίστοιχη απόφαση της Επιτροπής Ερευνών θα αναρτηθούν στον ιστότοπο ΔΙΑΥΓΕΙΑ, στην ιστοσελίδα του ΕΛΚΕ, στην ιστοσελίδα του Τμήματος Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας, καθώς και στον ιστοχώρο του Πανεπιστημίου Θεσσαλίας.

Ο παραπάνω πίνακας αποτελεσμάτων είναι οριστικός. Η/Ο υποψήφια/φιος με τη μεγαλύτερη βαθμολογία θα είναι εκείνη/νος που θα κληθεί να αναλάβει το έργο.

Ισοβαθμία. Σε περίπτωση ισοβαθμίας, στη συνολική βαθμολογία προηγείται η/ο υποψήφια/φιος που έχει τις περισσότερες μονάδες στο κριτήριο Α1. Εάν και εκεί υπάρχει ισοβαθμία, προηγείται η/ο υποψήφια/φιος που έχει τις περισσότερες μονάδες στο κριτήριο Α2. Εάν και εκεί υπάρχει ισοβαθμία, προηγείται η/ο υποψήφια/φιος που έχει τις περισσότερες μονάδες στο κριτήριο Α3 και κατά σειρά στα κριτήρια Β1 και Β2. Η σειρά κατάταξης των υποψηφίων που εξακολουθούν να ισοβαθμούν μετά την εξάντληση όλων των κριτηρίων ισοβαθμίας, καθορίζεται με δημόσια κλήρωση όπου δύναται να παρευρίσκονται και οι ενδιαφερόμενες/νοι. Η κλήρωση διεξάγεται με ευθύνη της Επιτροπής Αξιολόγησης. Το μέλος που προεδρεύει στην Επιτροπή Αξιολόγησης ορίζει τον ακριβή τόπο και τον ακριβή χρόνο της δημόσιας κλήρωσης, καθώς και κάθε άλλο σχετικό θέμα, περιλαμβανομένων των θεμάτων που αφορούν στη δημοσιότητα της κλήρωσης. Οι υποψήφιοι ενημερώνονται σχετικά με ανακοίνωση στην ιστοσελίδα του ΕΛΚΕ, στην ιστοσελίδα του Τμήματος Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας, τουλάχιστον 24 ώρες πριν από τη διενέργεια της κλήρωσης.

Εάν κατά την εξέλιξη του ακαδημαϊκού έτους, προκύψει αδυναμία συνέχισης του διδακτικού έργου εκ μέρους της/του ωφελούμενης/νου, προκειμένου να μη διαταραχθεί η αλληλουχία των μαθημάτων στο πρόγραμμα σπουδών, επιτρέπεται η ανάθεση του υπολειπόμενου διδακτικού έργου στην/στον πρώτη/το επιλαχούσα/χόντα ή, εφόσον δεν υπάρχει, η επανάληψη πρόσκλησης του Ιδρύματος για το υπολειπόμενο διδακτικό έργο.

Σημειώνεται ότι η παρούσα πρόσκληση α) δεν συνεπάγεται αυτοδικαίως για την Επιτροπή Ερευνών του Πανεπιστημίου Θεσσαλίας και κατ’ επέκταση για το Πανεπιστήμιο Θεσσαλίας καμία απολύτως δέσμευση για σύναψη σύμβασης με τους υποψηφίους και β) δημοσιεύεται υπό την αίρεση της έγκρισης της χρηματοδότησης της Πράξης, ενώ η Επιτροπή Ερευνών διατηρεί το δικαίωμα να μην προβεί σε έγκριση προτάσεων της υπόψη πρόσκλησης, αζημίως γι’ αυτήν.

**Πληροφορίες**

Για περισσότερες πληροφορίες οι ενδιαφερόμενοι/ες μπορούν να απευθύνονται στη Γραμματεία του Τμήματος Πολιτισμού και Δημιουργικών Μέσων και Βιομηχανιών (email: g-cult@uth.gr).

Η παρούσα πρόσκληση αναρτάται στον ιστότοπο ΔΙΑΥΓΕΙΑ, στην ιστοσελίδα του ΕΛΚΕ, στην ιστοσελίδα του Τμήματος Πολιτισμού και Δημιουργικών Μέσων και Βιομηχανιών του Πανεπιστημίου Θεσσαλίας, καθώς και στον ιστοχώρο του Πανεπιστημίου Θεσσαλίας.

Τέλος, σημειώνεται ότι η υπογραφή της σύμβασης με τους επιλεγέντες ωφελούμενους τελεί υπό την αίρεση της ένταξης της προτεινόμενης πράξης για χρηματοδότηση στο ΠΑΔΚΣ.

Ο Πρόεδρος Επιτροπής Ερευνών και Διαχείρισης του ΕΛΚΕ του Πανεπιστημίου Θεσσαλίας

Καθηγητής Ι. Στεφανίδης

Αντιπρύτανης Παν. Θεσσαλίας

Συνημμένα:

• Αίτηση υποψηφιότητας προς ΕΛΚΕ Πανεπιστημίου Θεσσαλίας (συνημμένο 1)

• Υπεύθυνη Δήλωση (συνημμένο 2)

• Υπεύθυνη Δήλωση ΙΙ (αφορά μόνο σε άνδρες υποψηφίους) (συνημμένο 3)

* Υπεύθυνη Δήλωση ΙΙΙ (περί υπαγωγής στον κανόνα *de minimis*) (συνημμένο 4)

• Υπόδειγμα Σύμβασης (συνημμένο 5)

• Παράρτημα Ι Θέσεων / Γνωστικών Αντικειμένων (\*)(συνημμένο 6)

(\*) αναφέρεται διακριτά αν η θέση είναι πλήρους ή μερικής απασχόλησης

**ΣΥΝΗΜΜΕΝΟ 1**

**Υπόδειγμα αίτησης** **υποψηφιότητας προς ΕΛΚΕ Πανεπιστημίου Θεσσαλίας**

**ΘΕΜΑ:** Αίτηση υποψηφιότητας στο πλαίσιο της πρόσκλησης εκδήλωσης ενδιαφέροντος για την κατάρτιση σύμβασης για πρόσληψη νέων επιστημόνων κατόχων διδακτορικού για το χειμερινό εξάμηνο του ακαδημαϊκού έτους (2024-2025) στο πλαίσιο υλοποίησης του έργου *«Απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού στο Πανεπιστήμιο Θεσσαλίας για το ακ. έτος 2024-2025» .*

|  |  |
| --- | --- |
| **ΤΜΗΜΑ** |  |
| **ΓΝΩΣΤΙΚΟ ΑΝΤΙΚΕΙΜΕΝΟ** |  |
| ΕΠΩΝΥΜΟ |  |
| ΟΝΟΜΑ |  |
| ΠΑΤΡΩΝΥΜΟ |  |
| ΜΗΤΡΩΝΥΜΟ |  |
| ΗΜΕΡΟΜΗΝΙΑ ΓΕΝΝΗΣΗΣ (ηη/μμ/έτος) |  |
| Α.Δ.Τ. |  |
| ΗΜΕΡ/ΝIA ΕΚΔΟΣΗΣ |  |
| ΕΚΔΟΥΣΑ ΑΡΧΗ |  |
| Α.Φ.Μ. |  |
| Δ.Ο.Υ. |  |
| ΕΛΕΥΘΕΡΟΣ ΕΠΑΓΓΕΛΜΑΤΙΑΣ | ΝΑΙ ΟΧΙ |
| ΠΕΡΙΓΡΑΦΗ ΚΑΔ ΚΥΡΙΑΣ ΔΡΑΣΤΗΡΙΟΤΗΤΑΣ (στην περίπτωση που είστε Ελεύθερος Επαγγελματίας) |  |
| ΑΣΦΑΛΙΣΤΙΚΟΣ ΦΟΡΕΑΣ |  |
| ΑΜΑ ΙΚΑ |  |
| Α.Μ.Κ.Α. |  |
| ΔΙΕΥΘΥΝΣΗ ΚΑΤΟΙΚΙΑΣ ( Οδός - Αριθμός ) |  |
| ΠΟΛΗ |  |
| ΤΑΧΥΔΡΟΜΙΚΟΣ ΚΩΔΙΚΑΣ |  |
| ΤΗΛΕΦΩΝΟ ΟΙΚΙΑΣ |  |
| ΤΗΛΕΦΩΝΟ ΕΡΓΑΣΙΑΣ |  |
| ΚΙΝΗΤΟ |  |
| Ε-mail |  |

Σε απάντηση της σχετικής πρόσκλησής σας, υποβάλλω αίτηση και συνημμένα υποβάλλω όλα τα απαιτούμενα δικαιολογητικά.

**Η / Ο υποβάλλουσα/υποβάλλων πρόταση**

 (Ονοματεπώνυμο και υπογραφή)

**ΣΥΝΗΜΜΕΝΟ 2**

**Υπόδειγμα υπεύθυνης δήλωσης**

|  |
| --- |
|  |

**ΥΠΕΥΘΥΝΗ ΔΗΛΩΣΗ**

 **(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(παρ. 4, ά. 8, Ν. 1599/1986)

|  |  |
| --- | --- |
| ΠΡΟΣ(1): | Ε.Λ.Κ.Ε ΠΑΝΕΠΙΣΤΗΜΙΟΥ ΘΕΣΣΑΛΙΑΣ |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του ά. 22 του Ν. 1599/1986, δηλώνω ότι: |
| \*Τα στοιχεία του βιογραφικού σημειώματος είναι αληθή,• έχω λάβει γνώση των όρων της παρούσας πρόσκλησης εκδήλωσης ενδιαφέροντος και τους αποδέχομαι όλους ανεπιφύλακτα,• έχω λάβει τον διδακτορικό τίτλο (ημερομηνία επιτυχούς υποστήριξης) μετά την 1.1.2014 και έχω καταθέσει τη διδακτορική διατριβή στο Εθνικό Αρχείο Διδακτορικών Διατριβών σύμφωνα με τις διατάξεις του Ν.1566/1985 αρ.70 παρ.15,•διαθέτω σωρευτική αυτοδύναμη διδασκαλία, μετά την απόκτηση του διδακτορικού διπλώματος, σε ΑΕΙ που δεν υπερβαίνει τα πέντε (5) ακαδημαϊκά εξάμηνα,•δεν κατέχω θέση Ομότιμου Καθηγητή ή αφυπηρετήσαντος μέλους ΔΕΠ του οικείου ή άλλου ΑΕΙ της ημεδαπής ή της αλλοδαπής,•δεν κατέχω θέση μέλους ΔΕΠ, Ειδικού Εκπαιδευτικού Προσωπικού (ΕΕΠ), Εργαστηριακού Διδακτικού Προσωπικού (ΕΔΙΠ) και Ειδικού Τεχνικού Εργαστηριακού Προσωπικού (ΕΤΕΠ) των ΑΕΙ ή Συνεργαζόμενου Εκπαιδευτικού Προσωπικού (ΣΕΠ) του ΕΑΠ,•δεν κατέχω θέση ερευνητή ή λειτουργικού επιστήμονα ερευνητικών και τεχνολογικών φορέων του άρθρου 13Α του Ν. 4310/2014 (Α’ 258) και λοιπών ερευνητικών οργανισμών,•δεν είμαι συνταξιούχος του ιδιωτικού ή ευρύτερου δημόσιου τομέα,•δεν είμαι υπάλληλος με σχέση Δημόσιου Δικαίου ή Ιδιωτικού Δικαίου Αορίστου Χρόνου σε φορείς του δημόσιου τομέα, όπως αυτός οριοθετείται στην περ. α) της παρ. 1 του άρθρου 14 του ν. 4270/2014, και•δεν έχω υπερβεί το εξηκοστό έβδομο (67ο) έτος της ηλικίας.•Κατά τη διάρκεια του χειμερινού εξαμήνου 2024-2025 θα διδάξω μάθημα/μαθήματα σε μόνον ένα (1) ακαδημαϊκό Τμήμα μόνον ενός (1) ΑΕΙ και δεν μπορώ να έχω παράλληλα άλλη ενεργή σύμβαση ως εντεταλμένος διδάσκοντας, από οποιαδήποτε πηγή χρηματοδότησης. |

Ημερομηνία: / /2024

Ο – Η Δηλ.

 (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

 (2) Αναγράφεται ολογράφως.

 (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

 (4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα την δηλούσα

**ΣΥΝΗΜΜΕΝΟ 3**

**Υπόδειγμα υπεύθυνης δήλωσης (αποκλειστικά για άνδρες υποψήφιους)**

|  |
| --- |
| A black and white logo  Description automatically generated |

**ΥΠΕΥΘΥΝΗ ΔΗΛΩΣΗ**

 **(άρθρο 8 Ν.1599/1986)**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(παρ. 4, ά. 8, Ν. 1599/1986)

|  |  |
| --- | --- |
| ΠΡΟΣ(1): | Ε.Λ.Κ.Ε ΠΑΝΕΠΙΣΤΗΜΙΟΥ ΘΕΣΣΑΛΙΑΣ |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του ά. 22 του Ν. 1599/1986, δηλώνω ότι: |
| • Έχω εκπληρώσει τις στρατιωτικές υποχρεώσεις ή έχω λάβει νόμιμη απαλλαγή ή έχω λάβει αναβολή ισχύουσα για όλον τον χρόνο διάρκειας του έργου (χειμερινό εξάμηνο του ακαδημαϊκού έτους 2024-2025 και έως τη λήξη της επαναληπτικής εξεταστικής περιόδου του ακαδημαϊκού έτους 2024-2025). |

Ημερομηνία: / /2024

Ο – Η Δηλ.

 (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

 (2) Αναγράφεται ολογράφως.

 (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

 (4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα

**ΣΥΝΗΜΜΕΝΟ 4**

**Υπόδειγμα υπεύθυνης δήλωσης**

**ΥΠΕΥΘΥΝΗ ΔΗΛΩΣΗ**

**(άρθρο 8 Ν.1599/1986)**

**ΣΧΕΤΙΚΑ ΜΕ ΤΗ ΣΩΡΕΥΣΗ ΤΩΝ ΕΝΙΣΧΥΣΕΩΝ ΗΣΣΟΝΟΣ ΣΗΜΑΣΙΑΣ (DE MINIMIS)
ΒΑΣΕΙ ΤΟΥ ΚΑΝΟΝΙΣΜΟΥ (EE) 2023/2831i**

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών
(παρ. 4, ά. 8, Ν. 1599/1986)

|  |  |
| --- | --- |
| ΠΡΟΣ(1): | Ε.Λ.Κ.Ε ΠΑΝΕΠΙΣΤΗΜΙΟΥ ΘΕΣΣΑΛΙΑΣ |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα:  |  |
| Όνομα και Επώνυμο Μητέρας: |  |
| Ημερομηνία γέννησης(2):  |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του ά. 22 του Ν. 1599/1986, δηλώνω ότι: |

**Α.** Σύμφωνα με τον Κανονισμό (ΕΕ) 2023/2831 ασκώ οικονομική δραστηριότητα, που ως οντότητα έχει την έννοια της «επιχείρησης» και *(επιλέγεται με √ ένα από τα παρακάτω)*:

|  |  |  |
| --- | --- | --- |
|  |  | 1. Δεν συνιστά «ενιαία επιχείρηση»ii με καμία άλλη επιχείρηση
 |
|  |  | 1. Συνιστά «ενιαία επιχείρηση» με τις κάτωθι επιχειρήσεις:
 |

|  |  |  |
| --- | --- | --- |
| **Α/Α** | **ΕΠΩΝΥΜΙΑ ΕΠΙΧΕΙΡΗΣΗΣ** | **ΑΦΜ** |
| 1. |  |  |
| 2. |  |  |
| 3. |  |  |

**Β.** H ενίσχυση ήσσονος σημασίας που πρόκειται να χορηγηθείiiiστην ως άνω επιχείρηση iv,v βάσει του Καν. (ΕΕ) 2023/2831(OJ L15.12.2023) αφορά σε δραστηριότητες της επιχείρησης που **δεν** εμπίπτουν:

1. Στην πρωτογενή παραγωγή προϊόντων αλιείας και της υδατοκαλλιέργειαςvi,vii ,
2. στη μεταποίηση και εμπορία προϊόντων αλιείας και υδατοκαλλιέργειαςviii, εφόσον το ποσό της ενίσχυσης καθορίζεται με βάση την τιμή ή την ποσότητα των προϊόντων που αγοράζονται ή διατίθενται στην αγορά,
3. στην πρωτογενή παραγωγήix γεωργικών προϊόντωνx,
4. στον τομέα της μεταποίησηςxi και της εμπορίαςxii γεωργικών προϊόντων:
5. όταν το ποσό της ενίσχυσης καθορίζεται με βάση την τιμή ή την ποσότητα τέτοιων προϊόντων που πωλούνται από πρωτογενείς παραγωγούς ή διατίθενται στην αγορά από τις οικείες επιχειρήσεις
6. όταν η ενίσχυση συνοδεύεται από την υποχρέωση απόδοσής της εν μέρει ή εξ ολοκλήρου σε πρωτογενείς παραγωγούς,
7. εξαγωγές προς τρίτες χώρες ή προς κράτη μέλη, ιδίως δε ενισχύσεις που συνδέονται άμεσα με τις εξαγόμενες ποσότητες, με τη δημιουργία και λειτουργία δικτύου διανομής ή με άλλες τρέχουσες δαπάνες που σχετίζονται με την εξαγωγική δραστηριότητα,
8. ενισχύσεις για τις οποίες τίθεται ως όρος η χρήση εγχώριων αγαθών και υπηρεσιών αντί των εισαγόμενων.

**Γ.** *(Σε περίπτωση που η επιχείρηση δραστηριοποιείται σε κάποιον από τους μη επιλέξιμους για ενίσχυση τομείς και επίσης σε τομέα επιλέξιμο για ενίσχυση βάσει του Κανονισμού (ΕΕ) 2023/2831)*

Η επιχείρηση, καθώς δραστηριοποιείται στον τομέα / στους τομείς ………….*…(συμπληρώνεται ο τομέας/τομείς)…*ο/οι οποίος/οι είναι μη επιλέξιμοι για ενίσχυση, διασφαλίζει με κατάλληλα μέσα, όπως διαχωρισμός δραστηριοτήτων ή ο διαχωρισμός των λογαριασμών, ότι δεν ενισχύεται η μη επιλέξιμη δραστηριότητα.

**Δ.** Στην επιχείρησή μου έχουν χορηγηθεί συμπεριλαμβανομένων και των επιχειρήσεων, με τις οποίες, συνιστούν «ενιαία επιχείρηση», σε περίοδο τριών ετών (υπολογιζόμενα σε κυλιόμενη ημερολογιακή βάση) αίτησης από την υποβολή της παρούσης στο πλαίσιο του Προγράμματος, οι κάτωθι ενισχύσεις ήσσονος σημασίας:

|  |
| --- |
| **ΕΝΙΣΧΥΣΕΙΣ ΗΣΣΟΝΟΣ ΣΗΜΑΣΙΑΣ (DE MINIMIS) ΠΟΥ ΕΧΟΥΝ ΧΟΡΗΓΗΘΕΙ ΣΤΗΝ «ΕΠΙΧΕΙΡΗΣΗ»** **ΒΑΣΕΙ ΤΩΝ ΚΑΝ. (ΕΕ) 2023/2831, ΚΑΝ. (ΕΕ) 1407/2013, ΚΑΝ. (ΕΕ) 1408/2013 ΚΑΙ ΚΑΝ. (ΕΕ) 717/2014****(αφορά τον/την δικαιούχο της ενίσχυσης και τις επιχειρήσεις που τυχόν συνιστούν «ενιαία επιχείρηση» με την έννοια του Κανονισμού 2023/2831)** |
| **α/α** | **ΕΠΩΝΥΜΙΑ & ΑΦΜ ΔΙΚΑΙΟΥΧΟΥ** | **ΟΝΟΜΑΣΙΑ ΠΡΟΓΡΑΜΜΑΤΟΣ & ΦΟΡΕΑΣ ΧΟΡΗΓΗΣΗΣ ΤΗΣ ΕΝΙΣΧΥΣΗΣ** | **ΕΦΑΡΜΟΣΤΕΟΣ ΚΑΝΟΝΙΣΜΟΣ DE MINIMIS** | **ΑΡΙΘ.ΠΡΩΤ. & ΗΜ/ΝΙΑ ΕΓΚΡΙΤΙΚΗΣ ΑΠΟΦΑΣΗΣ** | **ΕΓΚΡΙΘΕΝ ΠΟΣΟ ΕΝΙΣΧΥΣΗΣ** | **ΚΑΤΑΒΛΗΘΕΝ ΠΟΣΟ ΕΝΙΣΧΥΣΗΣ** | **ΗΜΕΡΟΜΗΝΙΑ ΚΑΤΑΒΟΛΗΣ** |
|  |  |  |  |  |  |  |  |
|  |  |  |  |  |  |  |  |

*\*προσθέτονται σειρές στον πίνακα για όλες τις ενισχύσεις*

**Ε.** Η ενίσχυση ήσσονος σημασίας που πρόκειται να μου χορηγηθεί, βάσει του εν λόγω Κανονισμού Ήσσονος Σημασίας …………………………… *(αναφέρεται ο Καν. deminimis)*…, αθροιζόμενη με οποιαδήποτε άλλη ενίσχυση ήσσονος σημασίας που έχει χορηγηθεί σε επίπεδο «ενιαίας επιχείρησης» σύμφωνα με το υπό σημείο Β ανωτέρω, δεν υπερβαίνει το ποσό των **300.000 ευρώ** σε περίοδο τριών ετών από την αίτηση (υπολογιζόμενα σε κυλιόμενη ημερολογιακή βάση).

**ΣΤ**. Δεν έχω λάβει άλλη κρατική ενίσχυση για τις ίδιες επιλέξιμες δαπάνες ή για το ίδιο μέτρο χρηματοδότησης επιχειρηματικού κινδύνου, η σώρευση των οποίων οδηγεί σε υπέρβαση της υψηλότερης σχετικής έντασης ενίσχυσης ή του ποσού ενίσχυσης που έχει καθοριστεί με βάση τα συγκεκριμένα δεδομένα κάθε περίπτωσης σε κανονισμό απαλλαγής κατά κατηγορία ή απόφαση που έχει εκδώσει η Επιτροπή.

**Ζ.** Αποδέχομαι οποιονδήποτε σχετικό έλεγχο για την εξακρίβωση των δηλωθέντων στοιχείων από τις αρμόδιες εθνικές ή ενωσιακές αρχές, καθώς και τη διασταύρωση αυτών με τα στοιχεία που παρέχονται από τα πληροφοριακά συστήματα δημοσίων υπηρεσιών και ασφαλιστικών οργανισμών.

Ημερομηνία: / /2024

Ο – Η Δηλ.

 (1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

 (2) Αναγράφεται ολογράφως.

 (3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8

 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή

 σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

 (4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα

i <https://eur-lex.europa.eu/legal-content/EL/TXT/HTML/?uri=OJ:L_202302831&qid=1703674493315#d1e472-1-1>

ii Στην «ενιαία επιχείρηση» περιλαμβάνονται όλες οι επιχειρήσεις που έχουν τουλάχιστον μία από τις ακόλουθες σχέσεις μεταξύ τους:

α) μια επιχείρηση κατέχει την πλειοψηφία των δικαιωμάτων ψήφου των μετόχων ή των εταίρων άλλης επιχείρησης˙

β) μια επιχείρηση έχει το δικαίωμα να διορίζει ή να παύει την πλειοψηφία των μελών του διοικητικού, διαχειριστικού ή εποπτικού οργάνου άλλης επιχείρησης˙

γ) μια επιχείρηση έχει το δικαίωμα να ασκεί δεσπόζουσα επιρροή σε άλλη επιχείρηση βάσει σύμβασης που έχει συνάψει με αυτήν ή δυνάμει ρήτρας του καταστατικού αυτής της τελευταίας˙

δ) μια επιχείρηση που είναι μέτοχος ή εταίρος άλλης επιχείρησης ελέγχει μόνη της, βάσει συμφωνίας που έχει συνάψει με άλλους μετόχους ή εταίρους της εν λόγω επιχείρησης, την πλειοψηφία των δικαιωμάτων ψήφου των μετόχων ή εταίρων αυτής της επιχείρησης.

Οι επιχειρήσεις που έχουν οποιαδήποτε από τις σχέσεις που αναφέρονται στα στοιχεία α) έως δ) με μία ή περισσότερες άλλες επιχειρήσεις θεωρούνται, επίσης ενιαία επιχείρηση.

iii Η ενίσχυση ήσσονος σημασίας θεωρείται ότι χορηγείται κατά τον χρόνο παραχώρησης στην οικεία επιχείρηση του έννομου δικαιώματος λήψης της ενίσχυσης σύμφωνα με το εφαρμοστέο εθνικό νομικό καθεστώς (πχ. ημερομηνία έκδοσης εγκριτικής απόφασης/ΚΥΑ/σύμβασης), ανεξάρτητα από την ημερομηνία καταβολής της ενίσχυσης ήσσονος σημασίας στην επιχείρηση. Όταν σημειωθεί υπέρβαση του ανώτατου ορίου του ποσού των 300.000€ με τη χορήγηση νέας ενίσχυσης ήσσονος σημασίας, η εν λόγω νέα ενίσχυση δεν υπάγεται στο ευεργέτημα του παρόντος κανονισμού.

iv Σε περίπτωση συγχωνεύσεων ή εξαγορών, όλες οι προηγούμενες ενισχύσεις ήσσονος σημασίας που έχουν ήδη χορηγηθεί σε οποιαδήποτε από τις συγχωνευόμενες επιχειρήσεις λαμβάνονται υπόψη για να προσδιοριστεί κατά πόσο η νέα ενίσχυση ήσσονος σημασίας στη νέα ή στην εξαγοράζουσα επιχείρηση υπερβαίνει το σχετικό ανώτατο όριο.

v Αν μια επιχείρηση διασπαστεί σε δύο ή περισσότερες χωριστές επιχειρήσεις, η ενίσχυση ήσσονος σημασίας που χορηγήθηκε πριν από τη διάσπαση καταλογίζεται στην επιχείρηση που έλαβε αυτή την ενίσχυση, η οποία είναι κατά κανόνα η επιχείρηση που ανέλαβε τις δραστηριότητες για τις οποίες χρησιμοποιήθηκε η ενίσχυση ήσσονος σημασίας. Εάν ο εν λόγω καταλογισμός δεν είναι δυνατός, οι ενισχύσεις ήσσονος σημασίας πρέπει να κατανέμονται αναλογικά με βάση τη λογιστική αξία των ιδίων κεφαλαίων των νέων επιχειρήσεων κατά την πραγματική ημερομηνία της διάσπασης.

vi Ως προϊόντα αλιείας και υδατοκαλλιέργειας νοούνται τα προϊόντα που ορίζονται στο άρθρο 5 στοιχεία α) και β) του κανονισμού (ΕΕ) 1379/2013.

vii Ως πρωτογενής παραγωγή προϊόντων αλιείας και υδατοκαλλιέργειας νοούνται όλες οι εργασίες που σχετίζονται με την αλιεία, την εκτροφή ή την καλλιέργεια υδρόβιων οργανισμών, καθώς και οι δραστηριότητες εντός της εκμετάλλευσης ή επί του σκάφους που είναι αναγκαίες για την προετοιμασία προϊόντος ζωικής ή φυτικής προέλευσης για την πρώτη του πώληση, συμπεριλαμβανομένων της κοπής, του τεμαχισμού σε φιλέτα ή της κατάψυξης, καθώς και η πρώτη πώληση σε μεταπωλητές ή μεταποιητές.

viii Ως μεταποίηση και εμπορία προϊόντων αλιείας και υδατοκαλλιέργειας νοούνται όλες οι δραστηριότητες, συμπεριλαμβανομένου του χειρισμού, της κατεργασίας και του μετασχηματισμού, που πραγματοποιούνται μετά την εκφόρτωση —ή τη συγκομιδή, στην περίπτωση της υδατοκαλλιέργειας— από τις οποίες προκύπτει ένα μεταποιημένο προϊόν, καθώς και η διανομή του.

ix Ως πρωτογενής γεωργική παραγωγή νοείται η παραγωγή προϊόντων του εδάφους και της κτηνοτροφίας που απαριθμούνται στο παράρτημα I της Συνθήκης, χωρίς να εκτελούνται περαιτέρω εργασίες που μεταβάλλουν τη φύση αυτών των προϊόντων.

x Γεωργικά προϊόντα είναι τα προϊόντα που απαριθμούνται στο παράρτημα I της Συνθήκης, με εξαίρεση τα προϊόντα αλιείας και υδατοκαλλιέργειας που εμπίπτουν στο πεδίο εφαρμογής του κανονισμού (ΕΕ) 1379/2013.

xi Ως μεταποίηση γεωργικών προϊόντων νοείται κάθε επέμβαση επί γεωργικού προϊόντος από την οποία προκύπτει επίσης γεωργικό προϊόν, με εξαίρεση τις εργασίες εντός της γεωργικής εκμετάλλευσης που είναι απαραίτητες για την προετοιμασία προϊόντος ζωικής ή φυτικής προέλευσης για την πρώτη του πώληση.

xii Ως εμπορία γεωργικών προϊόντων νοείται η κατοχή ή η έκθεση με σκοπό την πώληση, την προσφορά προς πώληση, την παράδοση ή οποιονδήποτε άλλον τρόπο διάθεσης στην αγορά, με εξαίρεση την πρώτη πώληση από μέρους πρωτογενούς παραγωγού σε μεταπωλητές ή μεταποιητικές επιχειρήσεις και κάθε δραστηριότητα η οποία προετοιμάζει το προϊόν για μια τέτοια πρώτη πώληση· η πώληση από μέρους πρωτογενούς παραγωγού προς τελικούς καταναλωτές λογίζεται ως εμπορία αν πραγματοποιείται σε χωριστό και ειδικό για τον σκοπό αυτό χώρο.

**ΣΥΝΗΜΜΕΝΟ 5**

**ΥΠΟΔΕΙΓΜΑ ΠΡΟΤΥΠΗΣ ΣΥΜΒΑΣΗΣ ΕΡΓΟΥ ΜΕ ΩΦΕΛΟΥΜΕΝΟΥΣ**



ΠΑΝΕΠΙΣΤΗΜΙΟ ΘΕΣΣΑΛΙΑΣ

ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ

Αρ. Συν.: ……………

**ΣΥΜΒΑΣΗ ΜΙΣΘΩΣΗΣ ΕΡΓΟΥ**

Στο Βόλο σήμερα την \_\_/\_\_/2024,

|  |
| --- |
| **Αφενός:** |
|  |
| α. Το Πανεπιστήμιο Θεσσαλίας (Π.Θ.) / Ειδικός Λογαριασμός Κονδυλίων Έρευνας (Ε.Λ.Κ.Ε.), καλούμενο στο εξής «Ε.Λ.Κ.Ε. - Π.Θ.», που εδρεύει στο Βόλο, οδό Γ.Καρτάλη 72, με Α.Φ.Μ. 090071277 και Αριθμό Μητρώου Ι.Κ.Α. (Ε.Φ.Κ.Α.) 9202074106, όπως εκπροσωπείται νόμιμα από τον Πρόεδρο της Επιτροπής Ερευνών, δυνάμει της με αριθμ. 15327/23/ΓΠ/4.7.2023 απόφαση περί καθορισμού του τομέα ευθύνης και των επιμέρους αρμοδιοτήτων των τεσσάρων (4) Αντιπρυτάνεων του Πανεπιστημίου Θεσσαλίας και της σειράς αναπλήρωσης Πρύτανη (ΦΕΚ Β’ 4343/07-07-2023).β. Ο/η Επιστημονικά Υπεύθυνος/η, με τα κάτωθι στοιχεία: |

|  |  |
| --- | --- |
| ONOMAΤΕΠΩΝΥΜΟ |  Φθενάκης Γεώργιος |
|  ΙΔΙΟΤΗΤΑ |  Μέλος ΔΕΠ |
|  A.Φ.M. |  |
|  |
| καλούμενος στο εξής «Επιστημονικά Υπεύθυνος/η» του προγράμματος, όπως αυτό περιγράφεται στην παρ. 6 της παρούσης, ο/η οποίος/α, σύμφωνα με τις διατάξεις του άρθρου 234 του Ν.4957/2022 όπως ισχύουν, είναι υπεύθυνος/η για την ορθή υλοποίηση και πιστοποίηση του φυσικού αντικειμένου, την σκοπιμότητα των δαπανών και την παρακολούθηση του οικονομικού αντικειμένου του προγράμματος  γ. Ο/Η δικαιούχος με τα κάτωθι στοιχεία: |
| **και αφετέρου:** γ. Ο/Η δικαιούχος με τα κάτωθι στοιχεία: **δστοιχείαστοιχεία:αφετέρου: δσφσδφφσ** |  |
| γ. Ο/Η δικαιούχος με τα κάτωθι στοιχεία: |
|  ONOMAΤΕΠΩΝΥΜΟ  |  |
|  ΠΑΤΡΩΝΥΜΟ  |  |
|  A.Φ.M.  |  |
|  ΙΔΙΟΤΗΤΑ |  |
|  Δ.Ο.Υ.  |  |
|  Α.Δ.Τ.  |  |
|  A.Μ.Κ.Α.  |  |
|  ΔΙΕΥΘΥΝΣΗ  |  |
|  ΠΟΛΗ  |  |
|  Τ.Κ.  |  |
|  ΤΗΛΕΦΩΝΟ ΕΠΙΚΟΙΝΩΝΙΑΣ  |  |
|  ΗΛΕΚΤΡΟΝΙΚΟ ΤΑΧΥΔΡΟΜΕΙΟ |  |

συνομολόγησαν και συναποδέχθηκαν τα ακόλουθα:

1. Ύστερα από τις αποφάσεις:

Ι. της Συνέλευσης του Τμήματος \_\_\_\_\_\_\_\_\_ του Πανεπιστημίου Θεσσαλίας με ημερομηνία \_\_.\_\_.\_\_\_\_ σχετικά με την επιλογή εντεταλμένων διδασκόντων.

και

ΙΙ. της Επιτροπής Ερευνών:

α. Για την έγκριση του έργου «Απόκτηση ακαδημαϊκής διδακτικής εμπειρίας σε νέους επιστήμονες κατόχους διδακτορικού στο Πανεπιστήμιο Θεσσαλίας για το ακ. έτος 2024-2025 (MIS 6017342)», με κωδικό ΧΧΧΧ [Συνεδρίαση \_\_/2024 -\_\_.\_\_.2024]

β. Για την έγκριση της παρούσας σύμβασης [Συνεδρίαση \_\_/202\_ - \_\_.\_\_.\_\_\_\_ για το υπ. αριθμ. με ΑΔΑ: \_\_\_\_\_\_\_\_\_\_\_\_\_\_ απόσπασμα πρακτικού κατακύρωσης].

ο «Εργοδότης» αναθέτει στον Ωφελούμενο/η ως «εντεταλμένο/η διδάσκων/ουσα» την υλοποίηση των μαθημάτων «\_\_\_\_\_\_\_\_\_\_\_\_\_» με κωδ. \_\_\_\_\_\_ -χειμερινό εξάμηνο -\_\_\_\_\_\_\_\_\_\_ και «\_\_\_\_\_\_\_\_\_\_\_\_\_\_\_\_\_\_» με κωδ. \_\_\_\_\_\_\_ -χειμερινό εξάμηνο- \_\_\_\_\_\_\_ του επιστημονικού πεδίου: \_\_\_\_\_\_\_\_\_\_\_\_\_\_\_\_\_ (θέση \_\_) του Τμήματος \_\_\_\_\_\_\_\_\_\_του Πανεπιστημίου Θεσσαλίας με παραδοτέο και συγκεκριμένα την υλοποίηση αυτοδύναμης διδασκαλίας των μαθημάτων, η οποία πιστοποιείται με σχετική βεβαίωση του/της Προέδρου του οικείου Τμήματος, τη διοργάνωση και υλοποίηση της εξετάσεως των μαθημάτων αυτών κατά την εξεταστική περίοδο του Ιουνίου-Ιουλίου 2025 και κατά την εξεταστική περίοδο του Σεπτεμβρίου 2025 καθώς επίσης και κάθε άλλης εξεταστικής περιόδου που τυχόν ορισθεί στο χρονικό πλαίσιο του τρέχοντος ακαδημαϊκού έτους, καθώς και την παροχή συμβουλών με τήρηση ωρών γραφείου προς τους/τις φοιτητές/τριες σε συγκεκριμένες ημέρες και ώρες της εβδομάδας, οι οποίες θα εγκριθούν από τη Συνέλευση του Τμήματος, μετά από συνεννόησή με τον/την διδάκτορα και εισήγηση του/της Προέδρου.

1. Η συνολική αμοιβή του «Αναδόχου» για την εκτέλεση του ανωτέρω έργου συμφωνείται στο ποσό των \_\_.\_\_\_,\_\_ €. Στη συμφωνηθείσα αμοιβή περιλαμβάνεται και κάθε νόμιμη επιβάρυνση εκ της παρούσης σύμβασης υπέρ παντός τρίτου και του Ελληνικού Δημοσίου καθώς και όλοι οι φόροι, εισφορές κλπ., οι οποίοι βαρύνουν τον Ωφελούμενο/η ως «εντεταλμένο/η διδάσκων/ουσα».
2. Η χρονική διάρκεια της παρούσας σύμβασης ξεκινά την **ΧΧ/ΧΧ/2024** και λήγει την **ΧΧ/ΧΧ/2025**.

Το έργο της διδασκαλίας , που ανατίθεται στον/στην Ωφελούμενο/η ως «εντεταλμένο/η διδάσκων/ουσα», θα υλοποιηθεί κατά το ακαδημαϊκό έτος 2024-2025, όπως αυτό προκύπτει από το εγκεκριμένο από τη Σύγκλητο του Πανεπιστημίου Θεσσαλίας ακαδημαϊκό ημερολόγιο του έτους 2024-2025 (Συνεδρίαση 306/26.04.2024) και σύμφωνα με αυτό.

Επιπρόσθετα, ο/η Ωφελούμενος/η ως «εντεταλμένος/η διδάσκων/ουσα» υποχρεούται για τη διεξαγωγή της εξετάσεως των μαθημάτων αυτών κατά την περίοδο ειδικών εκπαιδευτικών αναγκών και εξετάσεων του εξαμήνου, συμπεριλαμβανομένης και της εξεταστικής περιόδου του Σεπτεμβρίου 2025 και κάθε άλλης εξεταστικής περιόδου που τυχόν ορισθεί στο χρονικό πλαίσιο του τρέχοντος ακαδημαϊκού έτους.

1. Ο «Εργοδότης» έχει την ευχέρεια, να καταβάλει την αμοιβή τμηματικά, υπό τον όρο πιστώσεως του λογαριασμού του έργου από τον χρηματοδότη, μετά από την πιστοποίηση του παρασχεθέντος έργου, με σχετική βεβαίωση του/της Προέδρου του οικείου Τμήματος και την έκδοση αντίστοιχης εντολής προς τη Γραμματεία του Ε.Λ.Κ.Ε., από τον Ιδρυματικό Υπεύθυνο.
2. Το παρεχόμενο έργο από τον/την Ωφελούμενο/η ως «εντεταλμένο/η διδάσκων/ουσα» τελεί υπό τη γενικότερη ευθύνη/ έλεγχο του/της Προέδρου του Τμήματος, καθώς και την ευρύτερη εποπτεία του Ιδρυματικά Υπεύθυνου, ο οποίος θέτει και τις γενικές και ειδικές παραμέτρους εκτέλεσης του έργου αυτού.
3. Η παρούσα σύμβαση είναι και θα παραμείνει σύμβαση έργου με την έννοια και το πνεύμα του άρθρου 6 του Νόμου 2527/1997 και δεν δημιουργεί σχέση εξαρτημένης εργασίας μεταξύ του εργοδότη και του/της Ωφελούμενου/ης ως «εντεταλμένου/ης διδάσκων/ουσας», ο/η οποίος/α δεν καθίσταται υπάλληλός του.
4. Ο/Η Ωφελούμενος/η ως «εντεταλμένος/η διδάσκων/ουσα» εκτελεί το ανατεθέν σ’ αυτόν/ήν έργο στους χώρους και στις εγκαταστάσεις του Πανεπιστημίου Θεσσαλίας, υποχρεούμενος/η να χρησιμοποιεί επιμελώς τα εμπιστευθέντα σ’ αυτόν/ήν πράγματα/εξοπλισμό διδασκαλίας, ευθυνόμενος/η σ’ αντίθετη περίπτωση για τις επιζήμιες συνέπειες.
5. Ο «Εργοδότης» δύναται, μετά από πρόταση του Ιδρυματικά Υπευθύνου, να καταγγείλει και να λύσει μονομερώς την παρούσα σύμβαση, εφόσον υφίσταται σοβαρός λόγος, δια σχετικής ανακοινώσεως

προς τον/την Ωφελούμενο/η ως «εντεταλμένο/η διδάσκων/ουσα». Σοβαρός λόγος καταγγελίας της σύμβασης αποτελεί ενδεικτικά, η μη τήρηση των υποχρεώσεών του, η μη εγγραφή επαρκούς αριθμού φοιτητών/τριών στο μάθημα, η διακοπή χρηματοδότησης του προγράμματος ή η εξάντληση των σχετικών πιστώσεων, κ.ά.

1. Σε περίπτωση που ο/η Ωφελούμενος/η ως «εντεταλμένος/η διδάσκων/ουσα» δεν εκπληρώνει τις συμβατικές υποχρεώσεις του/ης, ο/η Πρόεδρος του Τμήματος αφού εγγράφως καλέσει τον/την Ωφελούμενο/η ως «εντεταλμένο/η διδάσκων/ουσα» (με ενημέρωση της Συνέλευση του Τμήματος και του Ιδρυματικά Υπεύθυνου) αναφέροντας τις συγκεκριμένες συμβατικές υποχρεώσεις του/της Ωφελούμενου/ης ως «εντεταλμένου/η διδάσκων/ουσας» που δεν έχουν εκπληρωθεί ή εμφανίζουν ελαττώματα, παραλείψεις ή μη συμφωνηθείσες ιδιότητες και καλώντας τον/την σε εκπλήρωση ή αποκατάσταση τους σε εύλογο χρόνο, εισηγείται προς τον Ιδρυματικά Υπεύθυνο την κήρυξη του/της ως έκπτωτου/της. Ο/Η Ωφελούμενος/η ως «εντεταλμένος/η διδάσκων/ουσα» κηρύσσεται έκπτωτος/η με απόφαση της Επιτροπής Ερευνών και Διαχείρισης του ΕΛΚΕ του ΠΘ μετά από εισήγηση του Ιδρυματικά Υπεύθυνου.
2. Εν περιπτώσει διακοπής δι’ οποιονδήποτε λόγο του έργου ή και καταγγελίας της σύμβασης από τον «Εργοδότη», θα καταβληθεί στον/στην Ωφελούμενο/η ως «εντεταλμένο/η διδάσκων/ουσα», ποσοστό μόνο της ως άνω αμοιβής, το οποίο θα αντιστοιχεί στο μέχρι της διακοπής ή της καταγγελίας πραγματικό εκτελεσθέν έργο, μετά από την πιστοποίηση αυτού, με σχετική βεβαίωση του/της Προέδρου του οικείου Τμήματος και την έκδοση αντίστοιχης εντολής προς τη Γραμματεία του Ε.Λ.Κ.Ε. από τον Ιδρυματικά Υπεύθυνο, υπό την προϋπόθεση έγκρισης της καταβολής αυτής και από τον χρηματοδότη.
3. Σε περίπτωση οικειοθελούς λύσης της σύμβασης από τον/την Ωφελούμενο/η ως «εντεταλμένο/η διδάσκων/ουσα», αυτός/η υποχρεούται να επιστρέψει στο Ίδρυμα το ποσό που του έχει καταβληθεί για τις ήδη παρεχόμενες υπηρεσίες.
4. Σε περίπτωση λύσης της σύμβασης από τον/την Ωφελούμενο/η «εντεταλμένο/η διδάσκων/ουσα» λόγω ανωτέρας βίας, αυτός/ή δεν υποχρεούται να επιστρέψει στο Ίδρυμα το ποσό που του έχει καταβληθεί για τις ήδη παρεχόμενες υπηρεσίες. Ως ανωτέρα βία νοείται κάθε απρόβλεπτη, έκτακτη κατάσταση ή συμβάν, πέραν του ελέγχου του/της Ωφελούμενου/ης «Πανεπιστημιακού/ης Υπότροφου» που τον/την εμποδίζει ρητώς και βεβαιωμένα να ολοκληρώσει μία ή περισσότερες από τις υποχρεώσεις που απορρέουν από τη σύμβαση και δεν θα μπορούσε να αποτραπεί ούτε με ενέργειες άκρας επιμέλειας και σύνεσης. Η επίκληση ανωτέρας βίας κρίνεται από τη Συνέλευση του Τμήματος, μετά από εισήγηση του/της προέδρου κατόπιν έγκαιρης και τεκμηριωμένης με δικαιολογητικά αίτησης του διδάκτορα, ο οποίος φέρει και το σχετικό βάρος απόδειξης.
5. Το ονοματεπώνυμο και τα στοιχεία επικοινωνίας των ωφελούμενων θα αποσταλούν στο Εθνικό Κέντρο Τεκμηρίωσης (επίσημος φορέας του ελληνικού στατιστικού συστήματος), προκειμένου το Ε.Κ.Τ. να επικοινωνήσει με τους ωφελούμενους για τη διεξαγωγή διαδικασίας αξιολόγησης του έργου της Ακαδημαϊκής διδακτικής εμπειρίας.
6. Κάθε διαφορά μεταξύ των συμβαλλομένων μερών ως προς την ερμηνεία ή την εκτέλεση αυτής της σύμβασης και τις αξιώσεις που γεννώνται απ’ αυτήν, θα επιχειρείται καταρχήν να λυθεί εξωδίκως, εφόσον όμως αυτό δεν επιτευχθεί, θα λύεται δικαστικώς. Ως κατά τόπο αρμόδια Δικαστήρια ορίζονται τα Δικαστήρια του Βόλου.
7. Η επιλογή ως ωφελούμενου/νης συνεπάγεται την υποχρέωση συμπλήρωσης απογραφικών δελτίων (εισόδου / εξόδου) και την παραχώρηση του δικαιώματος επεξεργασίας των προσωπικών δεδομένων για τους σκοπούς της αξιολόγησης όπως και την κατά Νόμο αναγκαία χρήση τους για λόγους διαφάνειας στην ανάρτηση των σχετικών αποφάσεων σύμφωνα με τις κείμενες διατάξεις, στο σύστημα ΔΙΑΥΓΕΙΑ.
8. Αυτά συμφωνήθηκαν, συνομολόγησαν και συναποδέχθηκαν τα συμβαλλόμενα μέρη και προς απόδειξη συντάχθηκε η σύμβαση αυτή, αφού υπογράφηκε, σε τρία (3) όμοια πρωτότυπα, έλαβε κάθε μέρος από ένα.

**ΤΑ ΣΥΜΒΑΛΛΟΜΕΝΑ ΜΕΡΗ**

|  |  |  |
| --- | --- | --- |
| Για τον Ειδικό Λογαριασμό Κονδυλίων Έρευνας του Πανεπιστημίου ΘεσσαλίαςΟ Πρόεδρος της Επιτροπής Ερευνών και Διαχείρισης του ΕΛΚΕ του ΠΘ | Ο Ιδρυματικά Υπεύθυνος | Ο/Η Ωφελούμενος/η ως «εντεταλμένος/η διδάσκων/ουσα» |
| Καθ. Ιωάννης Στεφανίδης |  Καθ. Γ.X. Φθενάκης | ………………… |

**ΣΥΝΗΜΜΕΝΟ 6**

|  |
| --- |
| **ΠΙΝΑΚΑΣ ΜΑΘΗΜΑΤΩΝ ΑΝΑ ΕΠΙΣΤΗΜΟΝΙΚΟ ΠΕΔΙΟ** |
| **Α/Α** | **Τμήμα** | **Κωδικός θέσης** | **Επιστημονικό πεδίο** | **Τίτλος/λοι μαθήματος/θημάτων** | **Εξάμηνο/α σπουδών** | **Μονάδες ECTS** | **Ώρες διδασκαλίας ανά εβδομάδα (θεωρία / εργαστηριακές ή φρο-ντιστηριακές ή κλινικές ασκήσεις \*)** | **Πλήρους / Μερικής απασχόλησης** | **Διδακτικό εξάμηνο** |
| 1 | Πολιτισμού και Δημιουργικών Μέσων και Βιομηχανιών | ΕΠ115 | Πολιτικές του Πολιτισμού και Αφήγηση | Πολιτικές του πολιτισμού και κριτική πολιτιστική κληρονομιά  | 1ο, 3ο | 5 | 3 | Πλήρους(6/6) | Χειμερινό |
| ΕΠ125 | Αφηγηματικές Τεχνικές  | 1ο, 3ο  | 5 | 3 |

|  |
| --- |
| **ΠΙΝΑΚΑΣ ΠΕΡΙΕΧΟΜΕΝΟΥ ΜΑΘΗΜΑΤΩΝ** |
| 1 | Πολιτισμού και Δημιουργικών Μέσων και Βιομηχανιών | Πολιτικές του πολιτισμού και κριτική πολιτιστική κληρονομιά  | Πώς γίνεται η έννοια του πολιτισμού αντικείμενο διαχείρισης από πολιτικούς θεσμούς και τί συνέπειες έχει αυτό στη συγκρότηση ιδεών περί παρελθόντος, κοινότητας, έθνους και χρόνου; Με ποιο τρόπο θυμούνται συγκεκριμένες κοινωνίες και τι σημαίνει πολιτικά η μετατροπή ενός συμβάντος σε έκθεμα, εικόνα και αναπαράσταση; Τι εντάσεις δημιουργεί η τουριστική προσδοκία για αρχιτεκτονική διατήρηση στην καθημερινότητα ντόπιων κοινοτήτων και ποιος ο ιδεολογικός ρόλος της αρχαιολογίας στην αντίληψη περί παρελθόντος και παρόντος; Αυτά είναι ορισμένα από τα ερωτήματα με τα οποία καταπιάνεται το παρόν μάθημα το οποίο αναλύει εις βάθος τις πολιτικές και αισθητικές διαδικασίες που διέπουν την αναπαράσταση του πολιτισμικού φαινομένου από παιδαγωγικούς, εμπορικούς και ψυχαγωγικούς θεσμούς αλλά και με διαφορετικά μέσα (εικόνες, κείμενα, εγκαταστάσεις, κτίσματα, κλπ). |
| 2 | Πολιτισμού και Δημιουργικών Μέσων και Βιομηχανιών | Αφηγηματικές Τεχνικές  | Το μάθημα εισάγει τους φοιτητές/ τις φοιτήτριες σε κεντρικές έννοιες της αφηγηματική θεωρίας (π.χ. διάκριση συγγραφέα-αφηγητή, οπτική γωνία και εστίαση, αφηγηματικές χρονικότητες κ.α.) και στην ιστορική εξέλιξη των αφηγηματικών θεωριών και πρακτικών, ενεργοποιώντας παράλληλα τα κριτικά εργαλεία ανάγνωσης –και ενδεχόμενης χρήσης– της πρόσφατης «αφηγηματικής στροφής». Το μάθημα εξοικειώνει τους/τις εκπαιδευόμενους,-ες με ένα ευρύ φάσμα αφηγηματικών τεχνικών, αντλώντας από τη λογοτεχνία αλλά και από το θέατρο, ενώ διερευνά τις οπτικοακουστικές διαστάσεις της αφήγησης όπως αναδύονται στην σκηνική και κινηματογραφική δραματουργία. Η θεωρητική εξέταση των παραπάνω συνυφαίνεται με ειδικά παραδείγματα/ περιπτώσεις μελέτης τα οποία οι φοιτητές/,-τριες καλούνται να αναλύσουν υπό το πρίσμα της αφηγηματολογίας. Ιδιαίτερη έμφαση δίνεται στις αφηγηματικές διαδρομές και μεταμορφώσεις της ίδιας ιστορίας σε διαφορετικά μέσα, με έμφαση στο πέρασμα από τη θεατρική στην κινηματογραφική γραφή. Τέλος, το μάθημα εισάγει και εξασκεί τους φοιτητές/ τις φοιτήτριες στην ίδια την πρακτική της αφήγησης: κάθε ενότητα περιλαμβάνει ασκήσεις γραφής, με άξονα την εκάστοτε θεματική. |